Pažintis su savimi ir kitais, taikant meno terapijos metodus

Meno terapija – patyriminė terapinė veikla, kurios ašis – spontaniška meninė kūryba, terapijos metu gimęs kūrinys bei įvykusio kūrybinio proceso refleksija.
   Visiškai nesvarbu, ar moki piešti, kurti ir ar esi kaip nors susijęs su menu – meno terapijoje galutinis kūrinys vertinamas ne pagal grožio, estetikos standartus, o pagal kūrinio psichologinę reikšmę jį sukūrusiam žmogui. Meno terapija padeda patiems pamatyti, kokie norai, jausmai, vertybės ar poreikiai slypi mūsų viduje. Analizuojant sukurtą kūrinį, kuris parodo mūsų vidinį pasaulį, daug lengviau suvokti ir įvardinti situaciją, jos sprendimo variantus. Meno terapijos metu meno kūrimas reikalauja aktyvaus įsitraukimo. Tai padeda mobilizuoti pastangas vaikų, kurie gali būti pripratę būti labai pasyvūs. Grupėse kiekvienas gali įsitraukti tuo pačiu metu ir sau priimtinu būdu. Meno kūrimas grupėse gali teikti bendrai patiriamo malonumo jausmą.
Užsiėmimų tikslas - sukurti teigiamą emocinį nusiteikimą grupėje, palengvinti komunikacijos procesą su bendraamžiais ir su suaugusiaisiais.
Užsiėmimų uždaviniai - lavinti vaizduotę, ugdyti estetinę patirtį, meninius gebėjimus, padėti sukurti tarpusavio, empatijos santykį, skatinti išreikšti save kūrybiškai, sustiprinti kultūrinį vaiko identitetą, lavinti socialinius įgūdžius.
Edukacinio užsiėmimo metu mokiniams pateikiamos kūrybinės užduotys ir tam reikalingos priemonės - popierius, flomasteriai, pieštukai, kreidelės, guašas, vandeninės spalvos, plastelinas, molis.
Numatomas rezultatas - piešinių, kuriuos kiekvienas pagal tam tikras instrukcijas ir technikas atliks individualiai, bei vėliau grupėse, aptarimas leis kiekvienam išlikti savimi, nepatirti nejaukumo, gėdos, nuoskaudos dėl lyginimo su kitais grupės dalyviais, kuriems sekasi geriau, kiekvienam leis augti pagal savo prigimtį. Kiekvienas dalyvis galės pajausti savo kūrybingumą, atpažinti ir suvokti savo jausmus, valdyti emocijas, pasitikėti savimi, suprasti savo vertybių sistemą.


Lėlių spektaklis vaikams „Voro vestuvės“ (nuotolinė paslauga)

Muzikinis lėlių spektaklis „Voro vestuvės“ pagal Justino Marcinkevičiaus poemėlę - tai visiems gerai žinoma pasaka apie nedorėlį vorą Tabalai, sumaniusį Saulę pagrobti... Nuotaikingame lėlių vaidinime veikia gausybė personažų - miško žvėrelių, vabalų ir kitų gyvių - , kuriuos sukūrė teatro Meistras, lėlių konstruktorius Martynas Lukošius. Skulptūriškų formų ir išradingos konstrukcijos lėles bei objektus valdantys aktoriai veiksmą paįvairina nuotaikingais muzikiniais numeriais, kuriems muziką parašė kompozitorius Irmantas Jankaitis. Šis teatro kūrinys - kameriškai jaukus, šmaikščios nuotaikos ir įvairių sceninių triukų kupinas vaidinimas.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Kas yra muziejus? Tai ne tik pastatas ir meno kūriniai jame. Užsiėmimo metu su vaikais vaikščiosime po skirtingas galerijos erdves, kuriose aptarsime jos istoriją ir dabartines funkcijas. Diskutuosime, kaip jis turėtų keistis, kad taptų patrauklesnis ir labiau reikalingas žmonėms. Kalbėsime ir apie muziejininkus – ką jie veikia, kokių profesijų žmonės dirba šioje institucijoje. Sužinosime kaip gimsta parodos, koks kelias nueinamas, kol žiūrovai gali jose apsilankyti. Kūrybinėje dalyje vaikai taps "architektais" ir "menininkais" ir kartu sukurs savo svajonių muziejaus 3D maketą.

Paslauga teikiama tik kultūros ar meno įstaigoje


Kiekvieno viduje gyvena vidinis vaikas – tai mūsų vaizduotė. Joje slypi nesuskaičiuojama daugybė istorijų, nuotykių, patyrimų, laukiančių, kada bus papasakoti. Šis vidinis pasaulis visada mums atviras, tereikia juo susidomėti ir atsipalaiduoti – tada jį pajusime. Kviečiu į edukaciją, kurios metu drąsiai leisitės kelionėn į savo vidų, atversite vaizduotės pasaulį, patirsite visus jos stebuklus ir pasidalinsite su kitais! Užsiėmimo pradžioje naudojant „Picture your story“ korteles bus užmegztas kontaktas su dalyviais, sužadintas kūrybingumas. Tuomet pristatytas „Story Chest“ (lietuviškai, „Pasakų skrynelės“) pasakų kūrimo metodas ir taisyklės. Po to visi dalyviai individualiai (arba komandiškai – pagal pasirinkimą) remdamiesi „Story Chest“ kortelėmis kurs draugų, vaizduotės, kelionių, gyvūnų, žinomas, stebuklingo daikto, vertybės, stebuklingų galių, šeimos, burtų, pagalbininkų, drąsias, gyvenimo, kosmines, kvailas, iššūkio, turtų, blogio, optimistines, pasaulio pabaigos, mokymosi, išradimų, fantastines, paprastas, baisias, meilės, ateities, sakinių, išmintingas, pokyčių, pirmojo asmens, garsų, atvirkštines, rimuotas, dialogo ir vaidybines pasakas. Smagus ir kūrybingas laikas garantuotas!

Paslauga teikiama tik paslaugos gavėjo pasirinktoje įstaigoje (pvz., mokykloje)


Literatūrinė-istorinė pažintis su daktaru Jonu Basanavičiumi (Nuotolinė paslauga)

Panevėžio Elenos Mezginaitės viešoji biblioteka

Edukacinės programos tikslas – supažindinti su daktaro Jono Basanavičiaus (1851-1927) asmenybe, įdomesniais biografijos faktais, nuveiktais darbais Lietuvos ir lietuvių tautos labui, pristatant knygas vaikams apie daktarą Joną Basanavičių. Pasakojimas iliustruojamas vaizdine medžiaga. Dalyviams pateikiamos individualios kūrybinės užduotys. Užsiėmimo programoje – interaktyvi KAHOOT viktorina, kurios metu dalyviai pasitikrins ir įtvirtins gautas žinias.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pilietiškumo kompetencija


Kultūrinės edukacijos „Pirk dramblį“ tikslas yra supažindinti vaikus ir jaunimą su pinigų istorija, didinti jų finansinį raštingumą, gerinti sprendimų priėmimo įgūdžius, ugdyti sėkmingą, kritiškai mąstančią asmenybę. Daugelis yra girdėję smagų vaikišką juokelį, siūlantį pirkti dramblį. Bet kiek iš tiesų kainuoja dramblys? Ir ar kiekvienas to panorėjęs galėtų jį nusipirkti? Posakis „Laimingi pinigų neskaičiuoja“ tikslus tik iš dalies: laimingi jų neskaičiuoja, nes moka su jais elgtis, todėl tikrai žino, kiek jų turi ir ką daryti, jei jų trūksta. „Kuo daugiau mokaisi, tuo daugiau uždirbi“, – sako žymus investuotojas Warrenas Buffettas. Finansinio raštingumo pamoka „Pirk dramblį“ – kaip tik ir yra puiki proga įgyti naujų žinių apie taupymą, skolas, protingo pirkėjo įpročius. 2015 metais pirmą kartą Lietuvoje tarp kitų raštingumo dalykų (skaitymo, matematikos, gamtos mokslų ir problemų sprendimo) buvo vertinamas mokinių finansinis raštingumas. Tyrimą vykdė Ekonominio bendradarbiavimo ir plėtros organizacija (EBPO), tyrime dalyvavo penkiolikmečiai Lietuvos moksleiviai. Tyrimo rezultatai parodė, kad Lietuvos mokinių finansinio raštingumo žinios yra nepakankamos – gerokai žemiau pasaulio šalių vidurkio, o iš visų tyrimo metu vertintų europiečių lietuviai atsidūrė priešpaskutinėje vietoje. Tyrimo metu nustatyta, kad egzistuoja statistiškai žymūs mokinių gebėjimų skirtumai tarp regionų ir didmiesčių, socialinių grupių, mergaičių ir berniukų (mergaičių gebėjimai geresni). Todėl finansinio raštingumo pamoka „Pirk dramblį“ gali tapti ne tik malonia kultūrine edukacine programa, bet ir suteikti finansinių žinių, padėsiančių realizuoti mokinių svajones ateityje. Pastaba:  Mažiausias pamokų skaičius Kauno mieste - 2 pamokos vienoje mokykloje. Mažiausias pamokų skaičius kituose miestuose - 4 pamokos vienoje mokykloje. Kiekviena edukacija derinama individualiai, tad norėdami rezervuoti laiką, būtina susisiekti telefonu.


Aprašomos paslaugos “Meta Piano Trio. Muzikinė viktorina” centre - klasikinė muzika, jos pritaikymas ir adaptavimas skirtingoms amžiaus grupėms bei pateikimas įdomiu, įtraukiančiu renginio formatu. Šiuo metu protmūšių tipo žaidimai yra ypatingai paklausūs ir populiarūs - juos žaidžia tiek vaikai, tiek suaugusieji. Galimybė parodyti turimas žinias, o tuo pačiu ir sužinoti kažką naujo buria žmones ne tik prie žaidimų stalo, tačiau ir prie televizijos ekranų - tai tarsi formuoja naują tradiciją, kuri ne tik smagi, tačiau ir nešanti naudą, naujos informacijos įsisavinimą. Ypatingai reikšmę įgiję karantino metu, jie tarsi tapo viena iš žmonių bendravimo rūšių bei vienu iš laiko praleidimo būdų. Greitas žaidimo tempas, turinio įdomumas bei lengvas azartas prikausto dėmesį bei įtraukia nuo pat pradžios iki pabaigos. Būtent šiuo pagrindu gimė ir “Muzikinės viktorinos” idėja - kodėl gi neapjungus muzikos su kitomis gyvenimo bei mokslo sritimis? Galbūt tai galėtų padėti priartinti klasikinę muziką prie kasdienybės, o tokiu būdu mažasis klausytojas galėtų dar geriau ją suprasti bei susidomėti? Pateikiant moksleiviams įvairiausių sričių klausimus, įtraukiant žaidimo elementus bei pasitelkiant improvizacija, programos metu siekiama drauge su moksleivių pagalba atsakyti į aukščiau iškeltus klausimus. Programos metu, mokiniai turės atsakyti į 10 klausimų, kuriuos iliustruos 10 skirtingų klasikinės muzikos kūrinių. Programos pabaigoje planuojama ir bendra moksleivių bei atlikėjų improvizacija: į renginio vietą planuojama atsivežti įvairiausių barškučių, mažų būgnelių bei kitų perkusinių instrumentų. Renginio pabaigoje, moksleiviai būtų suskirstomi į grupes, kurias atlikėjai apmokytų. Iš to gimtų trumpa improvizacija, tarsi vainikuojanti visą įvykusį renginį bei tarpusavio bendradarbiavimą.

Lietuvos sostinės Vilniaus ir Gedimino laiškų metai

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija


Origami lėlių spektaklis "Arklio Dominyko meilė" (3kl.- 4kl.)

Meilė ir draugystė svarbi tema vaikų pasaulyje. Ji padeda augti, pažinti pasaulį, atskleisti save, įsitraukti į įdomias veiklas .Tačiau ne visiems vaikams pavyksta greitai susirasti draugą, jie bendraudami tarpusavyje patiria sunkumų, nes nemoka įvardinti, išreikšti jausmus. Popierinių (origami) lėlių vaidinimas pagal Vytauto V. Landsbergio pasaką “ Arklio Dominyko meilė” šiuolaikiškai, subtiliai ir kūrybingai pateikia jaunajam žiūrovui meilės temą . Žiūrėdami vaidinimą dalyviai nejučia sutapatina save su veikėjais ir stebėdami jų išgyvenimus labiau pažįsta ir supranta save bei aplinką. Pasakos siužetas stebinantis, paradoksalus. Laukinis arklys Dominykas pamilsta gražią ir truputį aikštingą rugiagėlę. Artėjant žiemai, arklys nuskina rugiagėlę ir paslepia, nes šalna kėsinasi ją sušaldyti, o pats iškeliauja į Afriką. Jo kelionė įdomi ir sudėtinga. Dominykas susitinka baltąją mešką, krokodilą, kupranugarių ir kitokių veikėjų. Pagaliau Dominykas patenka į rugiagėlių pievą, iš kurios kilusi jo mylimoji. Artėjant pavasariui Dominykas grįžta į Lietuvą, nes vėl turi išdygti jo rugiagėlė. Sceninio veiksmo metu du aktoriai ( Kamilė Kondrotaitė ir Liudas Vyšniauskas) pasakodami šią istoriją naudoja įvairių dydžių, formų popierinius lankstinius. Scenografijoje matome įvairius pasaulio žemėlapių vaizdavimo būdus , kurie kelionės metu kinta, keičiasi. Visa tai apjungia subtilūs akvarelės piešiniai ( dailininkė Liuda Liaudanskaitė) ir fortepijono garsai (kompozitorė Aušra Vaštakaitė). Stebėdami lėlių ir objektų judėjimą žiūrovai nejučia įsitraukia į žaidimą, lavina savo fantaziją, kūrybingumą. Spektaklyje yra interaktyvių momementų, kurie įtraukia žiūrovą ir skatina kūrybingai mąstyti kartu ieškant sprendimų. Šis meilės ir kelionių vaidinimas moko meilės ir kūrybos. Spektaklis 2015 metais nominuotas klaipėdietiškam teatralų apdovanojimui "Padėkos kaukė" už geriausią metų spektaklį.


Edukacinė programa „Atlaidų tradicija: kermošinių saldainių gamyba“ (5 - 8 kl.)

Jonavos rajono savivaldybės kultūros centras

Tikslas: Aktualizuoti atlaidų švenčių tradicijas. Uždaviniai: 1. Skatinti moksleivių domėjimąsi atlaidų metu vyravusiomis vaikų ir jaunimo veiklomis, bendruomeninėmis tradicijomis. 2. Supažindinti edukacijos dalyvius su kermošinių saldainių gamybos istorija, saldainių formų įvairove. 3. Sudominti mokinius atlaidų saldainių gamybos technologija. 4. Mokyti formuoti ilguosius atlaidų saldainius bei juos dekoruoti. 5. Skatinti vaiko socializaciją bendruomenėje šokant, žaidžiant ir dirbant. Užsiėmimo metu moksleiviai supažindinami su garsiausiais XX a. ir XXI a. atlaidais, ta proga rengiamomis linksmybėmis bei pramogomis. Aptariamos sakralioji ir pasaulietinė atlaidų dalys. Akcentuojamos bendruomeninės tradicijos: artimųjų, giminių, kaimynų lankymo paprotys, protėvių kapų lankymo paprotys. Pasakojimai iliustruojami Balio Buračo ir Romualdo Požerskio atlaidų nuotraukomis, filmuota atlaidų  medžiaga. Pristatoma  kermošinių saldainių gamybos istorija.  Sertifikuotų tautinio paveldo produktų  amatininkė Laima Lašinienė demonstruoja baltos masės karamelės paruošimo procesą, suformuoja keletą mokinių pageidaujamų formų saldainių. Mokiniai mokomi formuoti du ilguosius saldainius, vadinamus „lazdomis“, juos įvynioti  ir papuošti.  Užsiėmimo dalyviai šoka du tradicinius šokius. Reflektuojama fiksuojant, atrenkant, aptariant naudingus požiūrius, idėjas interaktyvios viktorinos metu. Siekiamas poveikis: mokiniai pažins ir vertins tradicinės bendruomenės vertybes, realizuos savitas kūrybines idėjas, išmoks suformuoti ir dekoruoti atlaidų saldainius, pritaikys įgytus gebėjimus naujuose kūrybiniuose projektuose. Veiklos įgyvendintojas: JKC Krašto muziejaus edukatorė Rasa Kulytė - Libienė. Išsilavinimas: 1989 - 1993 m. ŠPI pradinio mokymo pedagogika ir metodika; 2014 – 2016 m. VDU etnologijos ir folkloristikos magistras. 20 metų pedagoginė  patirtis mokykloje, 9, 5 metų patirtis etninės kultūros specialistės, edukatorės pareigose muziejuje.


Teatro magija - ekskursija po Nacionalinio Kauno dramos teatro užkulisius

Ar žinojote, kad pagrindiniame Nacionalinio Kauno dramos teatro pastate veikia trys vaidybinės aikštelės: Didžioji scena, Rūtos salė ir Mažoji scena? O kur dar grimo kambariai, grimo cechas, siuvykla, butaforijos dirbtuvės, kuriose gimsta spektaklių dekoracijos ir patys įvairiausi spektaklyje naudojami daiktai! Ekskursijos metu aplankysite visas scenas, cechuose susitiksite su čia dirbančiais meistrais – kiekvienoje stotelėje sužinosite įdomią šio teatro istoriją, išgirsite atsakymus į jums rūpimus klausimus.


Ką ant rando veikia Liūtas Karalius? Pažintis su pasaulio valiutomis

Finansinės kultūros edukacija, kurios metu keliausime po pasaulį! Kelionės tikslas – susipažinti su pasaulio valiutomis. Ar kada susimąstėte, kad pasaulyje yra net 180 skirtingų valiutų? Ir valiuta tai nėra tik pinigai piniginėje. Kiekviena valiuta turi savo vardą ir vertę. Valiuta – tai tarsi šalies ambasadorius, reprezentuojantis šalies kultūrą, istoriją, vertybes, kraštovaizdį. Edukacijos metu vaikai sužinos kas tai yra valiuta, kokioje šalyje ji atsirado, kodėl ant skirtingų šalių banknotų yra skirtingi vaizdai, ką jie mums pasakoja? Kodėl ant euro banknotų pavaizduoti tiltai ir ant kokios šalies banknotų puikuojasi Liūtas Karalius? Ar už batus galima nusipirikti ledų? Kalbėsime apie valiutų vertę, ir vaikai supras, kad valiutos vertė - tai ne nuliukų gausa ant banknoto. O jeigu į savo kelionę pakviestume Piterį Peną, Mulan, Pepę Ilgakojinę, Vajaną, Nevykėlį ir kitus vaikų mėgiamus personažus? Ką jie galėtų mums papasakoti apie savo šalį ir savo šalies valiutą? Edukacijos metu moksleiviai susipažins su meniškiausiais pasaulyje pripažintais valiutų banknotais, išsirinks savo klasės favoritus ir nusikels į Negyvenamą salą, kurioje jų lauks kūrybinė užduotis. Edukacija praplės moksleivių pasaulėžiūrą, kultūrinės įvairovės suvokimą, ugdys kritinį mąstymą.


Ar daug žinote apie paveldą? Nepakankamai? Šis užsiėmimas skirtas visiems, kas nori su juo susipažinti geriau! Su kultūros paveldo samprata, verte, saugojimu susipažinsite apžiūrėdami ekspozicijas skirtas platesniam Kauno miesto pažinimui, o pasivaikščiojus po Kauno rotušę jūsų lauks praktinė užduotis lauke. Ar atrasite vaikščiodami aplink Kauno rotušę vertingiausius pastatus? Kuo skiriasi pastatai prižiūrėti tinkamai ir netinkamai? Stebėdami Kauno senamiesčio architektūrą ir aplinką paveldo entuziastų akimis bandysite atsakyti į šiuos ir kitus klausimus, kurie, esame tikri, po šio edukacinio užsiėmimo taps atsakymais. Šis užsiėmimas ne tik nenuobodžiai supažindins su Kauno rotušės pastato istorija, architektūra, bet ir neabejotinai sužadins norą stebėti savo gyvenamąją aplinką ir ją analizuoti remiantis kultūros paveldo vertybėmis. Paslauga gali būti pritaikoma ir klausos negalią turintiems asmenims. Apie tokį poreikį prašome informuoti užsakymo metu.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


"Visi mes gimstame originalais, tačiau dažnai mirštame kopijomis". Pal. Karolis Akutis.
Ar šiandien dar reikalingi autoritetai? Kiek daug pasekėjų turi muzikos žvaigždės, "youtube'riai" ar socialinių tinklų "nuomonių formuotojai"...Tik ar jie padeda mums atpažinti, tapti ir didžiuotis tuo kuo esame?
Tad kviečiam susipažinti su jaunuoliu - pal. Karoliu Akučiu, neretai vadinamu "geimeriu", "hakeriu" ir net interneto apaštalu, nugyvenusiu intensyvų, kūrybišką, autentišką gyvenimą, šiuolaikinio jaunimo pavyzdį. Aistringą futbolo žaidėją, muzikantą, keliautoją, muzikantą, informacinių technologijų mylėtoją bei kūrėją.
Užsiėmimo metu diskutuojame su jaunimu apie jų pomėgius ir aistras, ar šie teikia naudos, ar tik pasipiktinimo iš tėvų, mokytojų. Ar visa kas, anot vyresniųjų, naudinga ir vertinga tėra tik nuobodu ir pernelyg įpareigoja? O gal yra kryptis kur dera pomėgiai ir pareiga, aistra ir atsakomybė, laisvalaikis ir kūryba?

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Skaitmeninė kompetencija


Baltojo lokio edukacinė ir kultūrinė teatro programa

Baltasis lokys tęsia savo didžiąją kelionę po platųjį pasaulį. Keliaudamas ir turėdamas galimybę susitikti su vaikais, lokys pasidalina savo išmintim apie atšiauriąją Arktį, joje įsikūrusius gyventojus, supančius ledynus ir pusnis. Atskleisime, jog lokys labai mėgsta šokti, surengti viktoriną, žaisti žaidimus, žiūrėti drauge mokomuosius filmukus. Paslaptingoji Arktis dar niekada nebuvo taip arti! Ai, beje, tik dar viena žaisminga smulkmenėlė - prieš įsitraukdami į nuotykį su Baltuoju lokiu, teks jį ir komandiškai atvėsinti. Animatorius Žygimantas Juška.


Kauno Tado Ivanausko zoologijos muziejus

Prisipažinkite, ar daug pažįstate vabzdžių? Kiek jų pavadinimų išvardintumėte? Ar tarp jų yra, kurie yra geri skrajūnai, gyvena po žeme, yra maisto šaltinis kitiems gyvūnams, apdulkina žiedinius augalus, žmogų pagydo arba susargdina, žmogų aprengia arba priverčia badauti, yra gamtos sanitarai? Susimąstėte. Jei trūksta žinių, net nedvejodami dalyvaukite edukaciniame užsiėmime „Mano draugas – šešiakojis“ ir, susipažinę su vabzdžių kolekcijomis, apžiūrėję vabzdžių kokonus, lėliukes, lizdus, sužinosite daug paslapčių apie vabzdžius. Edukacinio užsiėmimo praktinė veikla supažindins su vabzdžių sandara (dalyviams teks iš popierinių detalių surinkti vabalą, kurį pasidovanos sau), o komandinis darbas „Kaladėles sudėliok ir apie vabzdį sužinok“ supažindins su skirtingų vabzdžių vystymosi stadijomis. Baigiantis edukacijai pabirs minčių lietus – ar reikia domėtis ir stebėti  šešiakojus Žemės gyventojus.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija


Susikurk ir tu savo išskirtinę kuprinę ! Užsiėmimo metu kiekvienas kurs savo išskirtinį dizainą ant drobės. Pamokos pradžioje iš arčiau susipažinsime su tekstilės dekoravimo galimybėmis, technikomis, naudojamomis priemonėmis ir įrankiais. Sukursime savo unikalų dizainą, kurį kiekvienas lengvai perkels ant medvilninės kuprinės, kurioje puikiai tilps visi mėgstami daiktai, knygos ar net sportinė apranga. Visomis priemonėmis pasirūpiname. Į švietimo įstaigas važiuojame susidarius mažiausiai 50 asmenų skaičiui. Atsižvelgiant į mokinių amžių bei įgūdžius, turimas žinias ir galimybes priimti ir suvokti informaciją, programa yra pritaikoma skirtingų gebėjimų vaikams (mokiniams), parenkami temų bei dekoruojamų objektų sudėtingumo lygiai.


Liaudies muzikos instrumentų šalyje 1-4 kl.

Edukacinis užsiėmimas „Liaudies muzikos instrumentų šalyje“ – tai įdomi ir nuotaikinga kelionė po muzikos instrumentų šalį, supažindinanti su įvairiais lietuvių liaudies instrumentais, sutartinių giedojimo tradicija, šiuolaikine folklorinės muzikos kryptimi – postfolkloru. Tai neatskiriama tautinio identiteto dedamoji, vertingas muzikinis paveldas, nuo seniausių laikų tebeformuojantis nūdienos tautinę ir populiariąją muziką. Užsiėmimo dalyviai klausosi muzikos įrašų, dalyvauja interaktyviose pramogose: sutartinių karaokė, „grojantys-stebuklingi“ laiptai, muzikinis "DjFolk" žaidimas ir interaktyvi šokio ir kapelos erdvė. Muzikuojama įvairiais tradiciniais  instrumentais – žoliniais skudučiais, mediniais trimitais, daudyte, būgnu, tabalais, švilpynėmis, terkšlėmis. Po edukacinio užsiėmimo mokiniai įgis žinių apie muzikinį folklorą, išmoks sutartinų giedojimo principus, įgis pradines grojimo liaudies instrumentais žinias.

Galimas edukacinio užsiėmimo vedimas intelekto ir regėjimo negalią turintiems dalyviams. Naudojant supaprastintą kalbą, garsinį atvaizdavimą, užsiėmime taip pat grojami įrašai, gyva muzika, duodami pačiupinėti ir patiems išbandyti edukaciniai instrumentai. Ekspozicija pristatoma Brailio raštu per anotacijas. Skyriuje yra keltuvas, skirtas įvežti asmenis su neįgaliojo vežimėliu (priimama mažesnė grupė nei įprastai - iki 5-6 asmenų, neįskaitant lydinčiųjų).
Edukatorius turi patirties vesti užsiėmimus asmenims su regos ir protine negalia.
Apie poreikį užsiėmimą pravesti vaikams su negalia prašome informuoti užsakymo formoje.


Teikiamos paslaugos tikslas yra aktualiais ir jaunimui patraukliais būdais perteikti istorinę informaciją apie gentinį laikotarpį Lietuvoje per kuršių genties prizmę, taip skatinant domėtis krašto istorija ir istoriniu paveldu. Paslaugos uždaviniai apima jaunimo kultūrinio sąmoningumo ugdymą, pilietiškumo ugdymą, prigimtinės kultūros puoselėjimą, skatinimą domėtis istorijos mokslu, krašto istorija, kraštotyra. Paslauga teikiama Kuršių genties istorijos muziejuje, kuris atkartoja gentinio laikotarpio kuršių trobesio elementus. Mokiniai paskaitos klausosi sėdėdami ant istoriškų gultų nuklotų avikailiais, atvirame ugniakure dega ugnis, istoriškai apipavidalintas interjeras, naudojamas audio fonas, sustiprina įspūdį ir paruošia klausytojus imliau priimti perteikiamą informaciją. Edukaciją veda archeologinius kostiumus dėvintys lektoriai turintys ilgametę patirtį šioje srityje – istorijos magistras Benas Šimkus ir daugiau nei 20- metų istorinės rekonstrukcijos patirtį turinti, šioje srityje plačiai žinoma istorinių kostiumų rekonstruktorė bei muziejaus įkūrėja Irma Šaltytė-Šimkienė.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija


Edukacija skirta 5 – 12 klasių moksleiviams, jaunimui ir suaugusiesiems. Pagal moksleivių amžių, atitinkamai ir pasakojama. Jaunimui ir suaugusiems pasakojama daugiau detalių, rūbų nešiosenos kitose šalyse pavyzdžių, daugiau istorinių detalių, kaip keitėsi rūbai, bėgant laikui. Etnografijos ekspozicijoje bus įrengta vitrina, kurioje eksponuojamas Tauragės krašto moters etnografinis kostiumas, moters žieminė apranga bei sėjėjas lininiais darbo drabužiais. Pasakojama, kaip atsirado drabužiai, kokios spalvos dominuoja Tauragės krašte, kuo skiriasi žieminė ir vasarinė apranga, iš kokių medžiagų buvo siuvami išeiginiai ir darbo drabužiai. Papildomai naudojami kiti audiniai, pvz. languota medžiaga sijonui, audinys su prijuostės raštais, klumpės, interaktyvus ekspozicijos stalas.


Edukacinė programa „Piemenuko atributai (1 - 2 kl.)

Skatinti moksleivių domėjimąsi XIX a. pabaigos - XX a. pradžios piemenavimo tradicijomis.
1. Aktualizuoti piemens vaidmenį šiuolaikinėje kultūroje, akcentuojant jo socialinius, komunikacinius, meninius gebėjimus.
2. Tyrinėti vertingiausius etnografinius eksponatus - piemens reikmenis, akcentuojant menines jų savybes, ankstesnių kartų grožio supratimą.
3. Mokyti tarškynės dekoravimo naudojant spalvinio kontrasto principą, taikant tradicinio meno komponavimo principus.
4. Skatinti vaiko socializaciją bendruomenėje žaidžiant.
5. Ugdyti tvaraus vartojimo įpročius.
Mokinių dėmesys sužadinamas video spektaklio fragmentu. Aptariama nelengva piemens dalia, piemenavimo amžius, samdos laikas, pagrindiniai ir papildomi piemenų darbai. Ganymas pristatomas kaip pirmoji būsimųjų  medžio drožinėtojų - dievdirbių ir audėjų mokykla. Didesnis dėmesys skiriamas piemens reikmenims. Surengiama fotosesija; žaidžiami piemenų žaidimai. Klausomasi ir mokomasi Aukštaitijos piemenų raliavimo dainų. Išryškinama signalinio muzikos instrumento - tarškynės svarba piemeniui. Demonstruojami muziejiniai eksponatai - įvairių tipų tarškynės: volelinė, plaktukinė, lentelinė. Iš atskirų detalių surenkama, sutvirtinama ir dekoruojama tarškynė. Reflektuojama fiksuojant, atrenkant, aptariant naudingus požiūrius, idėjas interaktyvios viktorinos metu.
Siekiamas poveikis. Mokiniai pažins ir vertins tradicinės bendruomenės vertybes: ankstesniųjų kartų patirtį, darbštumą, atsakomybę,  analizuos ir interpretuos liaudies dailės pavyzdžius, realizuos savitas kūrybines idėjas, dekoruodami tarškynę, pritaikys įgytus gebėjimus naujuose kūrybiniuose projektuose. Veiklos įgyvendintojas: Jonavos kultūros centro Krašto muziejaus edukatorė Rasa Kulytė - Libienė. Išsilavinimas: 1989 - 1993 m. ŠPI pradinio mokymo pedagogika ir metodika; 2014 – 2016 m. VDU etnologijos ir folkloristikos magistras. 20 metų pedagoginė  patirtis mokykloje, 9 metų etninės kultūros specialistės, edukatorės patirtis muziejuje.


Kultūrinis edukacinis užsiėmimas "Spalvoto smėlio Mandala "

Kultūrinio edukacinio užsiėmimo "Spalvoto smėlio Mandala" metu mokiniai sužinos kas yra toji Mandala?  Kur ir kada ji atsirado? Sužinoją Mandalos atsiradimo istoriją galės patys sukurti savo spalvoto smėlio mandalą. Mandalos kūrimo procesas yra nesudėtingas, dinamiškas, įtraukiantis kiekvieną į kūrybinį procesą.  Užsiėmimo metu mokiniai turės galimybę atrasti savo kūrybinius talentus, laisvai ir kūrybiškai veikti. Mandala kuriama ant specialaus paruošto trafareto, kuris yra lipnus, todėl nenaudojami klijai, kūrybos procesas nereikalauja specialaus pasiruošimo. Kiekvienas turės galimybę pasirinkti sau patikusį mandalos trafaretą bei jį išpildyti savo pasirinktomis spalvomis, iš gausios spalvų paletės. Kiekviena mokinių sukurta mandala yra  iunikali. Šio užsiėmimo metu kiekvienas tampa kūrėju. Užsiėmime naudojamos priemonės yra natūralios ir saugios mokiniams. Kūrybinis procesas leidžia nurimti, atsipalaiduoti, baigtinis kūrybinio darbo rezultatas visada pavyksta, maloniai nustebina ir suteikia gerų emocijų. Šio užsiėmimo metu mokiniai ugdo kūrybiškumą, kantrybę, mokosi sutelkti dėmesį atliekamam darbui, lavina spalvų pajautimą, estetinio grožio suvokimą. Sukurtas mandalas mokiniai pasilieka .


Maršrutas Žaliasis tiltas - Nacionalinė dailės galerija

Maršrutas nuo Žaliojo tilto iki Nacionalinės dailės galerijos - trumpas, bet pilnas neatskleistų istorijų. Eidami juo sutiksime meno kūrinius, pasakojančius ir apie tragiškus XX a. įvykius, ir apie lietuvių liaudies dainas, ir apie keliones į kosmosą. Pasivaikščiojimas taps tikra istorijos, kalbančios per skulptūrų medžiagas ir formas, pamoka ir priežastimi susėsti po sakuromis diskutuoti apie miesto skverus ir užkaborius, apie erdves ir meno kūrinius mieste, apie tai, kokiame ateities Vilniuje dalyviai nori gyventi.


Kuo skiriasi karaliaus ir kunigaikščio karūna? Ar mes galime vos pažvelgę į karūną suprasti, kuriam valdovui ji priklauso? O ar gali karūną devėti ne valdovas, o paprastas žmogus? Apsilankę šioje edukacijoje pasivaikščiosite po katedros požemius, susipažinsite su karalių ir kunigaikščių karūnomis. Nusprendę, kokia karūna jums labiausiai patinka, galėsite pasigaminti ir namo parsinešti suvenyrą su jos atvaizdu.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija


Vilkaviškio rajono Suvalkijos (Sūduvos) kultūros centras-muziejus

Edukacija „Nuo grūdo iki duonos riekės“ – tai edukacinė programa, skirta dalyviams supažindinti su žemdirbystės istorija, tradicijomis, įvairių javų rūšimis bei duonos gamybos procesu. Programos metu mokiniai mokosi atpažinti įvairius grūdus, susipažįsta su senoviniais darbo įrankiais ir mokosi jais naudotis. Edukacinės veiklos apima žaidimus, kūrybinius pasakojimus ir inscenizacijas, kurie padeda gautas žinias pritaikyti praktiškai ir kūrybiškai.


„Ką matote šiame paveiksle? Vyrą, dėvintį namą?! Kokios detalės šiame kūrinyje kviečia Jus taip sakyti?“

Būtent tokius pokalbius su lankytojais vedame šiuose užsiėmimuose, vadovaudamiesi psichologės Abigail Housen ir pedagogo Philip'o Yenawine'o sukurtu metodu. Šio susitikimo tikslas – pažinti meno kūrinius, o taip pat ir save pačius nauju būdu – per vizualinį mąstymą.
Šis metodas, kurį taiko didžiausi pasaulio muziejai, yra grįstas dialogo principu tarp užsiėmimą vedančiojo ir dalyvių.

Po užsiėmimo dalyviai galės ne tik išsamiai apibūdinti STASYS MUSEUM eksponuojamus meno kūrinius, bet ir pažinti bei dalintis savo pačių interpretacijomis. Vizualinio mąstymo metodo nauda atsiskleidžia ne tik vizualinio raštingumo ir kultūrinio sąmoningumo srityje – dalyviai taip pat lavina bendravimo kompetencijas, tokias kaip viešasis kalbėjimas, pastabumas ir aktyvus klausymasis.
Veiklos yra pritaikomos pagal dalyvių amžių, jų skaičių ir grupės dinamiką.


Bites ir žmones jungia ypatingi ryšiai. Jų gyvenimas panašus į žmonių- yra darbštuolių ir tinginių. Vaikai skatinami sekti bičių pavyzdžiu, mokytis iš jų darbštumo ir vienybės. Edukacinio užsiėmimo metu moksleiviams pristatoma trumpa bitininkystės istorija ir bitininkavimo papročiai, bičių produktai (vaškas, medus, bičių duonelė ir pikis) ir jų gydomosios savybes, pasakojama apie senovinį žvakių liejimo būdą ant dagties, į formas bei sukimą iš vaškuolės. Edukacijos metu moksleiviai, padedami edukatorės, išbando pasirinktą žvakių liejimo būdą naudodami gryną bičių vašką. Moksleiviai patys turi galimybę paliesti, pauostyti, net paragauti tikrų bičių produktų. Užsiėmimą paįvairina trumpi smulkiosios tautosakos intarpai- sekama sakmė, minamos mįslės, sakomos greitakalbės apie bites, einami rateliai. Kol žvakės stingsta, užsiėmimo dalyviai supažindinami su senoviniais bitininkavimo įrankiais, vaišinasi medumi pagardinta žolelių arbata. Nulietos žvakės gražiai supakuojamos į lininį audinį ir padovanojamos dalyviams. Užsiėmimo pabaigoje moksleiviai apžiūri miestelyje esantį iš senos liepos išskobtą stilizuotą bičių avilį, kuriame „gyvena“ kalvio nukaltos bitės.


Lietuvių liaudies pasakos, jų simbolika konstruojant su LEGO

BRICKS4KIDZ edukacinis renginys suteiks vaikams įdomių kultūrinių žinių apie lietuvių liaudies pasakas, jų simboliką per konstravimą su LEGO. Vaikai ne tik įgis kultūrinių, tautinių žinių, bet ugdys kūrybiškumą, kritinį mąstymą, bendradarbiavimą ir kompleksiškai ruošis ateičiai. Konstruosime pasakų veikėjus ir simboliką su LEGO. Per potyrį konstruojant skirtingus modelius, vaikai lengviau įsisąmonins pateiktą informaciją. Mes tikime, kad vaikai mokosi geriausiai per veiklą, kuri skatina jų smalsumą ir kūrybiškumą, LEGO yra puiki priemonė įgyvendinti šį tikslą.


Eglė žalčių karalienė. Spektaklio repeticija (anglų k.)

Jeigu mėgstate vaidinti, gerai kalbate angliškai ar norite pagilinti šios kalbos žinias, tuomet ši edukacinė programa skirta kaip tik Jums. Kviečiame sudalyvauti generalinėje spektaklio repeticijoje “Eglė Queen of the Grass Snakes“! Kiekvienam iš Jūsų bus paskirtas vaidmuo, pasipuošite specialiai Lėlių teatro dizainerės sukurtais kostiumais ir gausite tekstus, kuriuos skaitysite anglų kalba. Po repeticijos vyks spektaklio aptarimas, edukatorius pateiks klausimus, susijusius su pasakos siužetu. Šią pasaką tikrai skaitėte mokykloje, todėl sunku nebus. Gera nuotaika ir nepamirštami įspūdžiai – garantuoti!


Senasis šykštuolis ir niurzgalius Skrudžas kasdien skaičiuoja pinigus, verčia be atvangos dirbti savo raštininką Bobą ir niekaip nesupranta, kodėl reikia džiaugtis Kalėdomis. Anot jo, Kalėdos tėra kvailystė, kai pasijunti metais senesnis ir suvoki, kad vėl nieko neuždirbai ir nė kiek nepraturtėjai. Tačiau vieną stebuklingą naktį Skrudžo gyvenimas pasikeičia. Susitikimas su Praeities, Dabarties ir Ateities angelais atveria jo akis ir širdį, senasis bambeklis virsta neatpažįstamai geresniu žmogumi. Šviesi ir jautri Kalėdinė teatro pasaka „Skrudžo gatvės angelai“ (rež. A. Lebeliūnas) sukurta pagal D.Čepauskaitės pjesę „Skrudžas, arba diena, kai galima atverti širdį“. Tai spektaklis apie amžinas vertybes – meilę, atjautą, rūpestį, mokėjimą dalintis ir puoselėti šiltus tarpusavio santykius. Juk stebuklus kuria patys žmonės…


„Sugedęs telefonas“ (Nuotolinė paslauga)

Mokslas ir technologijos sparčiai keičia žmonių pasaulį. Mokslo žinios šiandien kaip niekada anksčiau formuoja kultūringą žmogų ir vis labiau tampa mūsų amžiaus kultūros pagrindu. Edukacijoje pristatysime komunikacijai skirtus įrenginius – telegrafą ir telefoną, kurie praeityje, dabartyje ir ateityje turėjo ir tebeturi didžiulį poveikį socialinei ir kultūrinei aplinkai. Pasitelkę paruoštą vaizdinę medžiagą, edukacijos dalyviams papasakosime apie elektrinių reiškinių aiškinimą senovėje. Išskirsime elektros energijos ir telefonijos tyrinėtojus, mokslininkus, kurių atradimai ir išradimai kilo ne tik iš talento, bet ir iš lakios vaizduotės. Pabrėšime telefono, kaip elektros prietaiso, veikimą: jame vyksta energijos virsmai, o elektros grandinė, sudaryta iš energijos šaltinio ir vartotojų, užtikrina jo funkcionavimą. Parodysime įdomius bandymus ir pasiūlysime mokinius motyvuojančias užduotis.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Edukacinio užsiėmimo metu mokiniai susipažins su A. Gustaičio tarpukaryje sukonstruotais ir karo avicijos dirbtuvėse serijomis gamintais lėktuvais ANBO , suvoks kaip atrodė bendras Lietuvos kultūrinis landšaftas tarpukariu, kaip jis buvo modernizuojamas, pradedant nuo šalies ūkio, susisiekimo, architektūros, medicinos, švietimo iki ANBO laikų aviacijoje.
Sužinos, kiek ir kokios paskirties A. Gustaičio sukonstruotų ANBO lėktuvų buvo pagaminta karo aviacijos dirbtuvėse tarpukariu. Kodėl lėktuvai buvo pavadinti būtent akronimu ANBO.
Žiūrės dokumentinę medžiagą apie  A. Gustaičio vadovaujamos trimis „ANBO IV“ lėktuvais Europos apskridimo maršruto detales ir šio skrydžio reikšmę nepriklausomai Lietuvos valstybei.
Pamatys ANBO lėktuvų 3D vaizdo projekcijas, per interaktyvią prieigą susipažins su šviesoraštinėmis ANBO lėktuvų brėžinių kopijomis.


Prieš 165 mln. metų po Veprių pievas braidžiojo dinozaurai, buvo šiltas klimatas, kol dangaus neaptemdė akmuo iš kosmoso... Nukritęs meteoritas išmušė 8 kilometrų skersmens kraterį, kuriame ir įsikūręs Veprių miestelis su daugybe trykštančių šaltinių, stebuklingu Cedrono upeliu ir begale magiškų vaistinių augalų. Edukacijos dalyviams surengtos ekskursijos po meteorito krateryje įsikūrusį Veprių miestelį metu ieškosime paslaptingųjų dinozaurų pėdsakų, aplankysime gamtos ir istorijos paminklus. Po ekskursijos dalyviai dalyvaus edukacinėje programoje ,,Žolynų magija''. Edukacijos metu susitiksite su senojo žolininkystės amato puoselėtoja Rasa, kuri supažindins su magiškaisiais Veprių žolynais, jų poveikiu sveikatai, papasakos apie senojo kaimo legendas, papročius, burtus. Išmokys kaip teisingai rinkti, džiovinti, tinkamai ruošti žolynus, kaip tinkamai juos panaudoti savo meniniuose darbuose. Vaikai degustuodami galės atpažinti iš kokio žolyno arbata. Nepamiršime dovanėlių už teisingus atsakymus. Kiekvienas vaikas susimaišys savo vardinę arbatą (pasiims sau). Pertraukėlių metu skambės gyva, armonikieriaus atliekama muzika. Veprių meteorito kraterio "Žolynų magija" – teatralizuota edukacija, skirta pažinti lietuvių etnokultūrą ir istoriją per ryšį su gamta, pažintį su žolynais ir jų galia.


Ekskursija: pažintis su Vilniaus choraline sinagoga

Ekskursijos į sinagogą metu ne tik sužinosite kiek Lietuvoje buvo ir tebėra išlikusių buvusių sinagogų pastatų, tačiau ir kokios pagrindinės maldos namų interjero dalys ir jų paskirtis, kuo ypatinga bendruomeninės maldos susirinkimo vietos puošyba viduje ir iš išorės, kurioje sinagogos vietoje laikoma, kaip ji skaitoma ir studijuojama. Paliesime mezuzą, pritvirtintą prie sinagogos durų, o pro jas įžengę išgirsime judėjų tradicinį giedojimą.


Visuomenei skaitmenizuojantis ir atsirandant vis daugiau viešinimo kanalų turinys tampa ypatingai svarbiu sprendimu kultūros komunikacijai. Kartais kultūros vartotojui pasiklystant informacijos gausoje, svarbu išmokti efektyviai, tiksliai ir patraukliai ištransliuoti norimą informaciją, norint pasiekti norimą tikslą – pritraukti lankytoją, parduoti paslaugą ar perduoti bendrą informaciją.
Edukacijos metu mokiniai bus supažindinami su kultūros komunikacija, viešinimo kanalais ir bendrosios medijos savybėmis. Mokiniai sužinos apie savo auditorijos pažinimo svarbą, kaip socialiniai tinklai veikia viešąją komunikaciją, kaip paruošti efektyvų turinį viešinimui ir būdus, kaip pasiekti norimą vartotoją. Per pateiktas užduotis ir pasitelkus komandinius pratimus, mokiniai tobulins darbo komandoje įgūdžius bei skaitmeninę, komunikavimo ir pažinimo kompetencijas.
Praktinių užduočių metu, moksleiviai analizuos teigiamus ir neigiamus viešinamos medžiagos aspektus, pasitelkus kūrybines užduotis, mokiniai dirbdami komandoje ir naudodami įvairias meno raiškos technikas sukurs plakatą arba skelbimą numatyta tema.
Edukacijos pabaigoje – moksleivių darbo rezultatų refleksija.


Istorinio komikso „Mergaitė su šautuvu. Istorija apie mergaitę partizanę“ pristatymas (nuotolinė paslauga)

Nuotolinio susitikimo metu vienas iš autorių (iliustruotoja Lina Itagaki arba rašytojas Marius Marcinkevičius), rodydami skaidres, papasakos apie grafinį romaną „Mergaitė su šautuvu. Istorija apie mergaitę partizanę“, kuris vaikams suprantama forma pasakoja apie Lietuvoje po Antrojo pasaulinio karo vykusias išsilaisvinimo kovas. Pristatymas vyks interaktyviai, užduodant klausimus vaikams: ar jie žino, kas tokie buvo partizanai, kada Lietuvoje vyko partizaninis karas, kuo partizanai skiriasi nuo kareivių, kaip vadinasi jų slėptuvės ir t.t. Pamažu aiškindamiesi kas yra kas susipažinsime su knygos turiniu.

Knygos pagrindinė herojė Magdė apsigyvena miške su partizanais, bet jai nėra labai sunku, nes jos tėtis buvo skautų vadas ir išmokė kaip išgyventi gamtoje – čia kviesime vaikus pagalvoti, ką jie pasiimtų, jeigu žinotų, kad reikės ilgai gyventi miške - pasiruošim išgyvenimo kuprinę.

Kadangi knygoje pasakojama istorija yra paremta tikra Lietuvos istorija ir piešiant knygą buvo naudojama daug istorinės medžiagos, parodysime bunkerių schemas, partizanų nuotraukas, objektus iš muziejų – kas buvo naudota kuriant iliustracijas.

Taip pat trumpai supažindinsime su knygos spaudos procesu: kaip atrodo spaudos mašina, iš kokių spalvų yra kuriamas vaizdas, ir t.t.

Susitikimo metu bus galima bendrauti su autoriais, užduoti klausimus ir sužinoti viską, kas domina apie knygą ar jų darbo ypatumus.

Lietuvos partizaninis karas yra svarbi mūsų istorijos dalis, tačiau mokykloje vaikai su ja susipažįsta prabėgom. Be to, sausi istoriniai faktai vaikams nėra įdomūs ir greitai užsimiršta. Mūsų tikslas - kad po šio susitikimo visi žinotų apie Lietuvos partizanus, panorėtų perskaityti knygą ir šios istorijos niekada nebeužmirštų. Ši tema ypač aktuali šių dienų kontekste, kai istorija kartojasi – Rusijos kariuomenei pradėjus Ukrainos okupaciją, daug suaugusiųjų, kaip ir Lietuvos rezistencijos kovų dalyviai, pasitraukia į miškus ir tęsia partizanines kovas su rusų kareiviais.


Užsiėmimo metu mokiniai susipažins su stiklo dekoravimu, sukurdami savo pačių įvairiaspalves vitražo stiklines. Mokiniai  išmoks perteikti kilusias kūrybines idėjas, įgis spalvų derinimo pagrindinių žinių. Stiklines dekoruosime specialiai stiklui skirtais dažais ir markeriais. Tai nuostabus būdas iliustruoti norimą idėją, viziją, temą ne ant popieriaus lapo, bet ant stiklinio gaminio. Išdekoruotus kūrinius po užsiėmimo mokiniai pasiima su savimi. Paslauga teikiama švietimo įstaigoje. Užsiėmimai vyksta atskirai kiekvienai klasei esant po 15-30 vaikų grupėje.


Užsiėmimo metu susipažįstame su astronomijos pagrindais, Saulės sistema iš mitologinės pusės ir faktais paremtais mokslu. Edukacinis užsiėmimas pradedamas diskusija apie mūsų sampratą apie Visatą, mitologinį jos suvokimą. Aptarus mitinius aspektus pradedame analizuoti mokslinius faktus, atradimus. Mokiniai etapais atlikdami užduotis gaminasi savo Saulės sistemos modelį. Dalyviai komandose ieško išsibarsčiusių planetų, suranda ir pristato įdomiausius faktus, kuriuos užrašo į iš anksto paruoštą Saulės sistemos modelio išklotinę. Atlikus visų Saulės sistemos planetų paiešką sudėliojamas vienas bendras modelis. Kiekvienas mokinys nuspalvina savo gaminama maketą. Atlikus šias užduotis sujungiamos ir susegamos atskiros Saulės sistemos maketo dalys. Edukacijoje siekiama skatinti pažinimo procesą, darbą komandoje, didinti kūrybinį potencialą, lyderystę ir kritinį mąstymą.


Tapyba ant šilko tai - atsipalaidavimo būdas, savirealizaciją - į kurią kviečiame ir Jus. Užsiėmimo metu suteikiama galimybę iš arčiau susipažinti su šilku ir jo istorija, bei patiems viską išbandyti praktiškai. Pamokoje išmokstama įvairiomis technikomis dekoruoti šilką, nuliejama nosinaitė "fantazija". Rezultatas visada būna nenuspėjamas, bet labai įdomus. Po užsiėmimo kiekvienas namo parsineša širdžiai mielą darbelį, kuris džiugins ne vienerius metus. Dalyvauti gali kiekvienas nuoširdžiai to norintis. Net ir neturint piešimo, kompozicijos ar spalvų maišymo pagrindų, galima nulieti labai gražų darbelį.

Pažinimo kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Edukacinio užsiėmimo metu pasakojama ir demonstruojama kaip laikui bėgant kito papuošalai. Jų formos darėsi sudėtingesnės ir įvairesnės, dauguma drabužių detalių virto sudėtingais puošybos elementais (smeigtukai, sagės, galvos apdangalo puošyba, diržo sagtys). Atsirado ir su drabužiu nesusijusių papuošalų, kurie pakeitė amuletus ir buvo nešiojami jau ne kaip tikėjimo dalis, o daugiau dėl grožio (antkaklės, antsmilkiniai, apyrankės, žiedai). Demonstruojamos iš žalvario pagamintos geležies amžiaus papuošalų kopijos, kurias mokiniai gali paliesti ir patys pasimatuoti. Praktinės dalies metu mokiniai iš žalvario vielos gamina spiralinį kabutį bei įvijinį žiedą užsuktais galais. Dalyviai, kuriems gerai sekasi minėtos užduotys, turi galimybę pasigaminti ir sudėtingesnės formos žiedų.


Jau kuris laikas žinome, kad medžiai tarpusavyje komunikuoja po žeme slypinčiais grybienos takais. Siųsdami vieni kitiems paslaptingus signalus, jie keičiasi informacija apie turimas ir trūkstamas medžiagų atsargas tokiu būdų balansuodami miško biosistemą. Žinome ir tai, kad formuojamuodami miestus, parkus ir sodos, tiesdami kelius ir statydami pastatus, žmonės perkuria susisiekimą tarp augalų, ir tokiu būdu įsijungia į pokalbį su jais.

Butent bendravimas ir komunikacija tarp skirtingų rūšių yra užsiėmimo „Prakalbinti kūnai, medžiai ir kartu kuriama gamta”, epicentre. (1) Susipažinę su tarpdisciplininei kūrybai būdingais tyrimų ir kūrybos būdais bei bendra informacija apie augalų tarpusavio komunikacija, (2) mokiniai tirs savo mokyklos ar šalia jos teritorijos esančių augalų bendravimo būdus ir kaip juos formuoja žmogaus veikla. Identifikavę vietinius pokalbius tarp gamtos ir žmogaus, surinkę tai įrodančius mėginius, (3) mokiniai dalyvaus kūrybinėje užsiėmimo dalyje: projektuotus įsivaizduojamų pokalbių tinklus tarp savęs, gamtos ir žmogaus kuriamų pastatų.

Kūrybinės dalies aprašymas:
Šios dalies metu mokiniai išmoks naudotis Playtronica įrenginiais. Šie meno edukatorių/muzikantų/inžinierių sukurti skaitmeniniai prietaisai sujungia skirtingus objektus (pvz.: metalą, medieną, augalus, betoną ir net žmogaus kūną!) ir leidžia juos įgarsinti. Kūrybinės dalies metu, mokiniai pasitelkę skirtingus (2) užsiėmimo dalyje surinktus mėginius, kurs įsivaizduojamas žmonėms ir gamtai komunikuoti skirtas erdves bei savo prisilietimais suteiks jiems balsus.

Šiame užsiėmime, kasdieniai ir netikėti objektai taps kūrybinių tyrinėjimų šaltiniu, bei leis netikėtai patirti aplinką kurią žmonės ir gamta kuria. Taip pat, mokiniai susipažins su tarpdisciplinine kūryba ir iš jos kylančiu mąstymo būdų, jų privalumais ir panaudojimu už švietimo įstaigos ribų.

Užsiėmimas ir jo metu teikiama informacija yra adaptuojama priklausomai nuo mokinių amžiaus grupės.


Juostų-skirtukų audimo edukacija „Seni dar mena - jauni tik sužino...“

Programa, supažindinanti su vienu iš senųjų amatų – dzūkiškų tradicinių rinktinių juostų audimu. Edukacinio užsiėmimo metu dalyviai supažindinami su juostų audimo įrankiais, juostų naudojimo papročiais ir tradicijomis. Sužino, kaip senovėje buvo audžiamos ne tik dzūkiškos rinktinės juostos, bet ir kokia
technika juostas audė kituose Lietuvos regionuose. Užsiėmimo metu dalyviai ant popieriaus kuria skirtuką knygai su dzūkiškos rinktinės juostos ornamentu.  Mokosi austi beraštes ir rinktines juosteles. Dėlioja didelę juostą – dėlionę, kurioje "išaudžia" dzūkiškos rinktinės juostos raštą.


Jaunieji Nacionalinio Kauno dramos teatro aktoriai kviečia 8-12 klasių moksleivius į improvizacijų dirbtuves, kurių metu, pasitelkus teatrinius žaidimus, moksleiviai bus supažindinami su pagrindiniais improvizacijos metodais, taps aktyviais dalyviais ir ugdys savo kūrybiškumą. Pasitelkiamos veiklos moko jaunimą drąsos, geriau pajusti savo kūną ir balsą, pasitikėti savimi ir draugu, lavinti reakcijas, atpalaiduoti vaizduotę ir pasinerti į smagią kūrybos erdvę. Dirbtuvių metu suteikiama erdvė laisvai improvizuojant kurti istorijas, išmėginti jėgas scenoje, vaidinant įvairias situacijas iš mokyklos kasdienybės.
Čia niekas nerašys pažymių. Čia nereikės nieko galvoti, ruoštis ar žinoti. Tik valanda pačių smagiausių žaidimų ir vaizduotės pokštų, kurie atskleis aktoriaus profesijos subtilybes ir improvizacijų galimybes.


Užmiršta XV a. Vilniaus gyventojų kasdienybė.
Buvo laikas, kai lietuvių kariai ir didikai girdė savo arklius Juodojoje jūroje. Lietuvos didysis kunigaikštis Vytautas Didysis XV a. pavertė LDK viena didžiausių valstybių pasaulyje.
Tačiau ne tik garsios pergalės mūšiuose padėjo išlaikyti tokias milžiniškas teritorijas. LDK sėkmingos plėtros priežastis buvo tolerancija kitų tautų religijoms ir vietos papročiams.
-	Kaip tai pakeitė sostinę Vilnių? Ką šiuo laikotarpiu veikė miestiečiai?
-	Kuo buvo kūrenama pirmoji Lietuvoje veikusi mokykla?
-	Kokias monetas kaldino Aleksandro laikų kalykla?
-	„Pasimatuokite“ viduramžių darbus bei profesijas – kuo norėtumėte būti XV a.?
-	Kai kurių tų laikų profesijų šiandien nebeliko, pastatai pakeitė savininkus ar išnyko iš žemėlapio, tačiau išsaugotos įdomios istorijos ir autentiškos vietos liko.
XV a. Vilniuje gyvenimas virė kaip ir šiandien: iš užsienio keliavo prekės, vyko statybos, miestas klestėjo ir augo. Tad patyrinėkime senąjį Vilnių ir pagalvokime, ar mums būtų patikę gyventi čia prieš 600 metų?

Pažinimo kompetencija; Komunikavimo kompetencija; Pilietiškumo kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Šiaulių rajono savivaldybės Vytauto Vitkausko viešoji biblioteka

Edukacinio užsiėmimo pradžioje edukatorius pristato Ebru meną – tapymą ant vandens, papasakoja apie jo ištakas, piešimo principus. Tapyba ant vandens yra atliekama tam skirtoje vonelėje – inde. Ebru teptuku ant sutirštinto vandens, naudojant ebru gamtinius dažus, ištaškomas norimų spalvų fonas, kuris išeina panašus į marmuro raštą. Specialiomis lazdelėmis ir šukomis formuojami įvairiausi raštai ir ornamentai, o gautas piešinys nuo vandens perkeliamas ant ebru popieriaus ar kitų natūralių gaminių. Tapyba ant vandens ramina mintis, išlaisvina jausmus, skatina kūrybiškumą, gerina emocinę ir fizinę sveikatą, veikia atpalaiduojančiai. Piešimas ant vandens lavina susitelkimą ir ugdo pasitikėjimą savimi. Ebru meno techniką lengvai įvaldo dauguma įvairaus amžiaus žmonių (patartina nuo 3 metų), o greitai gaunamas rezultatas ir teigiamas tapybos ant vandens poveikis džiugina dažno širdį.


Archeologijos muziejuje naujas edukacinis užsiėmimas - ,,Lobių paslaptys“. Teorinėje edukacinio užsiėmimo dalyje turėsite puikią galimybę iš arčiau susipažinti su lobiais rastais Lietuvos teritorijoje bei išmoksite juos skirti priklausomai nuo tipo bei sudėties. Sužinosite apie mokslininkus - archeologus, kurie aptinka lobius bei juos tyrinėja. Žinias įprasminsite atpažindami bei sugrupuoti lobius pagal rūšis, tipus. Be to turėsite unikalią galimybę pasigaminti maišelį, kuriame laikysite papuošalus, brangius daiktus - lobius.


Skirtingo amžiaus dalyvių laukia neįtikėtina kelionė po taip gerai pažįstamus ir tuo pačiu dar niekada nepažintus pasaulius.
Edukacijų metu skirtingo amžiaus moksleiviams pristatoma mokslą, meną ir šiuolaikines technologijas sujungusi „Tautiškos giesmės“ instaliacija, susidedanti iš Lietuvos Respublikos himno, išreikšto pirmą kartą pasaulio istorijoje nuausta garso analizės juosta bei lazerio iliuminacija, ir darniai susiliejanti į garso, vaizdo bei judesio sinchroninę sistemą.
Kaip Lietuvos vardas buvo įrašytas į pasaulio istoriją? Ką nuostabusis riteris, tviskančiais šarvais, neša rankose savo išrinktajai? Kaip aguonos grūdelis apvertė milžino vežimą? Kuo panašūs spalvų ir garsų pasauliai? Ir dar daugybė kitų keistų ir išradingų klausimų ir žaidimų laukia kelionėje po mokslo, meno ir šiuolaikinių technologijų sintezės pasaulį, kuriame susijungia istorija ir muzika, fizika ir kalba, etika ir gamtos pažinimas, dailė ir informacinės technologijos, meilė savajam kraštui ir savęs pažinimas...
Edukacijas vedantis poetas ir tarpdisciplininių menų kūrėjas Julius Žėkas, baigęs skulptūros, fizikos, lietuvių filologijos, literatūrologijos, kultūros vadybos ir politikos studijas, taip pat kuriantis, organizuojantis ir kuruojantis įvairius kultūros ir meno bei neformaliojo švietimo projektus, vien su „Tautiškos giesmės“ instaliacijos edukacinėmis programomis uždegęs daugiau nei 100 tūkstančių jaunų širdžių ir protų.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Ar žinote, kaip vaikai ir paaugliai gyveno prieš 100 metų Mažojoje Lietuvoje? Kaip jie rengėsi? Kaip kalbėjo? Kokia buvo jų kasdienybė? Kokių švenčių laukdavo labiausiai ir kaip joms ruošdavosi? Nuotolinio edukacinio užsiėmimo metu mokiniai klausysis tarmiško pasakojimo, aiškinsis įdomesnius žodžius, vyresnieji pabandys patys kurti trumpą pasakojimą tarmiškai, drąsiausi turės galimybę paskaityti gotišku šriftu, sužinos, kokios mados vyravo prieš šimtą metų, kokios tradicijos puoselėjamos švenčių metu, ką valgė mažlietuviai. Įgytas žinias ir gebėjimus pasitikrins interaktyvioje viktorinoje.


Kasmet artėjant Kalėdoms, lapkričio ir gruodžio mėnesiais, Vienuolyne atskleidžiamas Kalėdinis stebuklas. Baltas lyg sniegas kepamas trapus kepinys – kalėdaitis, plotkelė, Dievo pyragas. Ir kalbamės apie lietuvių Šv. Kūčių prasmę, tradicijas.

Edukacinės programos dalyviai susipažins su XVIII – XX a. kalėdaičių kepimo įrankiais, patys keps, ragaus ir dalinsis prisiminimais.

Vieni programos dalyviai stebėsis, kokiu būdų jie kepami, kiti skaičiuos lakštus kol bus galima jų paskanauti, o gal kažkas tai darys pirmą kartą. Kiekvienas sužinos kalėdaičio kelią iki kol jis tampa tikru dvasiniu Kūčių simboliu.


MOZAIKA vadinama - įmantriu menu, įspūdinga puošybos technika, kurios dirbiniai patys patvariausi ir išlikę net nuo
Antikos laikų. Mes prisiliesime prie stiklo mozaikos kūrimo ir kūrybinių dirbtuvių metu susikursime įmantrų mozaikos
darbą. Siekdami ugdyti kultūrinį sąmoningumą, atsakingą vaikų požiūrį į vartotojiškumą, kūrybinių dirbtuvių metu bus
naudojamos antrinės (indų duženos, panaudoto plastiko detalės) žaliavos. Edukacija skirta susipažinti su mozaikos istorija ir pritaikyti jau įgytas žinias praktikoje pasigaminant mozaikos elementą.


Edukacinė ekskursija "Valstybingumo keliu" - tai įdomi ir intriguojanti kelionė laiku per Lietuvos istorijos šimtmečius, nuo karaliaus Mindaugo laikų iki šių dienų. Ekskursiją pradėsime nuo karaliaus Mindaugo paminklo, kur susipažinsite su Mindaugo valdymo pasiekimais ir sužinosite įdomių faktų apie pirmojo ir vienintelio Lietuvos karaliaus asmenybę bei to laikmečio realijas. Ekskursijos metu taip pat sužinosite, kaip Lietuva nuo Nemuno iki Neries išsiplėtė iki didvalstybės nuo jūrų iki jūrų, koks valdovas irgi “matavosi” karūną ir kas jam sutrukdė ja pasipuošti, kas į Vilnių pakvietė pirmuosius “darbo migrantus”, kas statėsi Valdovų rūmus ir kas juose gyveno, kaip Vilniuje atsirado universitetas, kam priklausė pirmoji rašytinė Europos Konstitucija, kur galima rasti Baltijos kelio dalyvių pėdsakus bei daug kitų viena už kitą įdomesnių Lietuvos istorijos detalių.
Edukacinės ekskursijos "Valstybingumo keliu" tikslas - įdomiai, interaktyviai ir šiuolaikiškai pristatyti Lietuvos kaip valstybės kelią, raidą ir tradicijos tęstinumą, pristatant Lietuvos istoriją kaip neįtikėtinai įdomių istorijų tinklą, taip paskatinant mokinių susidomėjimą savo valstybės istorija.


Meno terapijos užsiėmimas „JAUSMŲ ŽEMĖLAPIS: Kur gyvena mano jausmai“

Meno terapijos užsiėmimas „JAUSMŲ ŽEMĖLAPIS: Kur gyvena mano jausmai?“ – tai spontaniška kūryba paremtas užsiėmimas, kurio metu kiekvienas mokinys turi galimybę daugiau pažinti save bei savo jausmus. Atsakysim į klausimą: kur gyvena jausmai, kokios jie yra spalvos ir formos? Kaip jie pasireiškia ir kaip juos galima valdyti? Pasinerdami į kūrybinį procesą ir kurdami savo kūrinius, mokiniai surasti jiems „vietą savo kūne“. Šis spontaniškos kūrybos procesas teikia teigiamas emocijas, kurio metu įgyjama nauja patirtis. Užsiėmimas kviečia nuodugniau pasižiūrėti į kiekvieno iš mūsų vidinį pasaulį. Ji ves ir kartu į jausmų žemėlapiu keliaus profesionali dailininkė, meno terapijos praktikė-konsultantė Marija Giliova-Urbietė, kuri padės kiekvienam koncentruotis bei mėgautis pačiu kūrybiniu procesu, negalvojant apie rezultatą, tokiu būdu, bus skatinamas kiekvieno mokinio savitumas, saviraiška ir atvirumas. Edukacijoje naudojami dailės terapijos metodai. Dailės terapija yra meno terapijos kryptis, psichoterapijos forma, kur dailė yra taikoma kaip pirminis komunikacijos būdas. Naudojant neverbalinę kalbą, skatinama verbalinė ir ugdomos komunikacijos kompetencijos; Pagrindinis tikslas yra mokyti kitokio požiūrio į kūrybą, koncentruojantis ir mėgaujantis pačiu procesu ir buvimu „čia ir dabar“ dalyvaujant bendrame kūrybiniame veiksme, o ne  vien siekiant estetinio rezultato. Didesnę reikšmę čia turės, po jo sekanti refleksija. Bus formuojamas požiūrius, kad kiekvienas yra menininkas ir jame slypi gylus bei visapusiškai įdomus pasaulis, kuris yra vertingas ir svarbus. O tam, kad į jį pasinerti bei kurti nereikia ypatingų talentų ar nepasiekiamų gebėjimų, bet pirmiausiai, reikia leisti sau būti, klysti ir atrasti savyje jau turimo potencialo. Panaudodami tai ką turi, mokiniai leisis į kūrybinę kelionę, skatinančią dar didesnį domėjamasi pačiu savimi ir savyje vykstančiais procesais, aplinka bei kultūra.


Kultura - tai raktas į kūrybišką gyvenimą

Žinomas renginių ir TV laidų vedėjas R. Žiogas kūrybiškai atskleis kaip mūsų kultūra padeda atskleisti savo indentitetą ir kūrybiškai augti kaip asmenybė. Pasakojimas - gyvas liudijimas kaip galima keisti gyvenimo standartus ar primestus visuomenės stereotipus. Naturalu, kad jaunimas turi daug baimių ir iššiukių, neretai jų socialinė padėtis ir aplinka jiems nepadeda. Kaip atrasti save šių dienų kultūros kontekste? Apie tai ir pabendrausime su jaunimu.


Edukacinio užsiėmimo dalyvius gaspadorius ir gaspadinė pasitinka savo gryčioje. Pirmiausia, teatralizuotu pasakojimu Pasvalio tarme, lankytojai supažindinami su Gavėnios laikotarpio, Verbų Sekmadienio, Velykų papročiais. Praktinio užsiėmimo metu kiekvienas dalyvis gauna kiaušinių marginimo senųjų raštų pavyzdžius. Pagal juos arba laisvai kūrybiškai interpretuodamas, išmargina vieną kiaušinį vašku, o kitą skutinėdamas. Pamokos metu akcentuojama ir Velykų džiaugsmingoji dalis – žaidžiami žaidimai, rateliai, ridenami jau turimi margučiai, simboliniu „silkės“ išvarymu užbaigiamas pasninko laikotarpis, kiemelyje vyksta lenktynės kas aukščiau išsisups sūpuoklėse, o kiekvienam atnešta Velykės dovanėlė pradžiugina net pačius rimčiausius...


Playback/Atkūrimo teatras bendruomeniškumo stiprinimui

Ši  programa tiesiogiai įtraukia jaunimą į kūrybos procesą ir ugdo kūrybinį potencialą. Playback (Atkūrimo) teatras grindžiamas unikalia atlikėjų ir publikos interakcija, kurioje žiūrovai pasakoja trumpą epizodą, svarbų įvykį ar ilgesnę istoriją iš savo gyvenimo, ir stebi, kaip istorija scenoje atkuriama profesionalių aktorių. Profesionalūs aktoriai suteikia papasakotai istorijai meninę formą, estetinį vientisumą ir nuostatą, kad įtampos yra išsprendžiamos. Taip ugdymas kultūra prisideda prie gyvenimo kokybės gerinimo ir bendruomeniškumo stiprinimo.


Jesmonito dirbtuvės: Kelionė į pasaulį, kuriame viskas tampa menu!

Šilutės rajono savivaldybės Fridricho Bajoraičio viešoji biblioteka

Įsikvėpti ir pradėti kurti iš jesmonito – tai nuostabi galimybė moksleiviams atrasti populiarėjančią pasaulyje medžiagą, kuri leidžia vaikams tapti tikraisiais meno kūrėjais. Per įdomias ir interaktyvias dirbtuves moksleiviai išmoks ne tik kurti iš jesmonito medžiagos meninius darbelius, bet ir, naudodamiesi skaidrėmis bei interaktyviu ekranu, pažins tokių garsių kūrėjų kaip Leonardo da Vinci, Michelangelo, Jeff Koons ir kt. senojo ir naujojo meno istoriją, jų kūrėjus ir žymiausius darbus. Taip pat jie susipažins su jesmonito medžiagos ištakomis, savybėmis bei plačiomis jo panaudojimo galimybėmis. Tai kelionė, kurioje žaidžiama su spalvomis, forma ir tekstūromis, o kūrybiškumas tampa raktas į neribotą meninio išsireiškimo pasaulį. Atvyk, kurk ir keliauk į pasaulį, vadinamą jesmonitu!


Dėmesio! „EKOkariuomenė“ ieško naujų narių – visus jaunuosius III–VI klasių karius ir kares kviečiame jungtis į mūšį. Kovosime už Žemę! Neišsigąskite, ginklais mojuoti nereikės – pasitelksime savo protą, išradingumą, kūrybiškumą ir drąsą. Pirmyn! Edukacija „Aš – EKOkarys“ skirta moksleivių žinioms apie klimato kaitą pagilinti ir jų įpročiams keisti. Vaikai sužinos, kas atsitinka atliekoms, kurios nėra rūšiuojamos, kaip jos gali patekti į mūsų organizmą; kaip gyvena žmonės, kurie beveik nieko neišmeta; kaip panaudotus daiktus prikelti antram gyvenimui; ką gali padaryti kiekvienas vaikas, kad prisidėtų prie Žemės užterštumo mažinimo. Edukacijos metu naudojami metodai: pasakojimas, vaizdo medžiagos peržiūra, praktinė-kūrybinė užduotis, žaidimas, analizė ir diskusija, aptarimas. Edukaciją veda edukatorius – „EKOgenerolas“. Vaikai ne tik sužinos įdomios ir naudingos informacijos, bet ir atliks komandinę bei individualią užduotis. Mokysis kūrybiškai spręsti problemas ir dirbti kartu. Panaudodami antrines žaliavas, sukurs naudingą daiktą, kurį parsineš namo. Trukmė – 45 minutės. Pastaba:  Mažiausias pamokų skaičius Kauno mieste - 2 pamokos vienoje mokykloje. Mažiausias pamokų skaičius kituose miestuose - 4 pamokos vienoje mokykloje. Kiekviena edukacija derinama individualiai, tad norėdami rezervuoti laiką, būtina susisiekti telefonu.


Kauno tautinės kultūros centras pristato naują interaktyvią edukacinę programą „Kitokia kelionė per Lietuvą“!

Kelionės dalyvių laukia žaismingos užduotys keliaujant Lietuvos etnografinių regionų žemėlapiu „laumių pėdelėmis“. Teks įveikti nemažus iššūkius:  atsakyti į viktorinos klausimus apie papročius, įminti mįsles apie senuosius buities rakandus, sudėlioti dėlionę ir įvardinti mitines būtybes, atpažinti tradicinius etnografinių regionų valgius, virtualiai aprengti merginą ir vaikiną tautiniais drabužiais.
Programa skirta mokiniams pagilinti žinias apie Lietuvos
etnografinius regionus – Aukštaitiją, Dzūkiją (Dainavą), Suvalkiją (Sūduvą), Žemaitiją, Mažąją Lietuvą.


DRĄSA TAPTI - KŪRYBINIO SAVĘS SUVOKIMO PAMOKA SU DAILININKE SIGUTE ACH

Vyresniems moksleiviams skirtas susitikimas su dailininke Sigute Ach - jau daugiau nei 20 metų žinoma Lietuvos menininke, garsia savo kūrybiškumo ir vaizduotės lavinimo programomis, mylima už poetišką gilumą romantiškuose, nuoširdžiuose paveikslėliuose, kuriuose sutalpina viską, ką vadiname vaikyste, džiaugsmu, viltimi, pakylėtumu. Menininkės pamokose tvyro tokia pat jauki atmosfera, kaip ir jos paveiksluose. Programėlių dalyviai nuolat dalinasi patirtu atsipalaidavimu, įkvėpimu, gera nuotaika. Sigutės Ach pamokos prilyginamos spalvų terapijai, sutelkties ir savęs pažinimo praktikoms. Šioje programoje dalyiai bus padrąsinti susitelkti į savo kūrybiškumo resursus ir būdus juos atverti. Dailinkė Sigutė Ach pirmoje pamokos dalyje papasakos apie savo kūrybinį kelią, pristatys savo kūrybą. Autorė, jau dvidešimtmetį glaudžiai bendradarbiaujanti su garsia Lietuvoje leidykla vaikams ir jaunimui „Nieko rimto”, pasidalins savo įžvalgomis apie kūrybiškumą, vaizduotę, skaitymą - jų svarbą kiekvieno asmens savirealizacijoje. Tai motyvuojanti save atrasti ir turtinti paskaita su praktine dalimi, paremta pačios menininkės gyvenimo patirtimi. Antroje pamokos dalyje Sigutė Ach pademonstruos keletą dailės priemonėmis atliekamų pratimų, padedančių apčiuopti dalyvių kūrybinę mąstymo erdvę. Dalyviai bus pakviesti piešti abejomis rankomis vienu metu, linijų raizgalynėse surasti loginį vaizdinį, kurti figūras iš po ranka pasitaikiusių daiktų, įvardinti abstrakčias spalvines dėmes, apčiuopti savo pojūčius, jausmus ir išreikšti juos žodžiais. Šių nesudėtingų, į žaidimą panašių pratimų tikslas - duoti moksleiviams įrankį tyrinėti savo unikalumą, susidomėti savu potencialu ir jį lavinti. Pamokos trukmė 2 akademinės valandos. Visas reikalingas priemones atsiveža autorė.


„Medinukų pasaka“ medžio drožybos edukacija

Šiaulių rajono savivaldybės etninės kultūros ir tradicinių amatų centras

„Medinukų pasaka“ – mistinė kelionė į tradicinių amatų kultūrą ir natūralią gamtą. Tai puiki galimybė prisiliesti prie senosios lietuvių kultūros ir pačios gamtos teikiamų gėrybių. Medžio drožybos užsiėmimas praturtins dalyvių kultūrines žinias ir sužadins smalsumą leistis į naujus, natūralius potyrius. Kiekvienas atvykęs išsineš naujai atrastus kultūrinius lobius savo širdyse ir rankose!


Tradiciškai Kalėdiniu laikotarpiu Zanavykų muziejaus lange įrengiama Kalėdų prakartėlė su tautodailininkų kurtomis šventųjų skulptūromis. Edukacinio užsiėmimo metu mokiniai aplanko įrengtą prakartėlę, sužino jos atsiradimo istoriją, joje vaizduojamus personažus ir kitas detales bei sužino kokia yra jų reikšmė. Aplankiusiems prakartėlę mokiniams pristatoma Kalėdinių atvirukų paroda iš Zanavykų muziejaus fondų, kuriuose vaizduojama taip pat prakartėlė, papasakojama atvirukų atsiradimo istorija, parodoma pirmojo Kalėdinio atviruko reprodukcija. Dalyviai sužino kodėl sovietmečiu nebuvo spausdinami sveikinimai su prakartėlės motyvu ir kokiu būdu žmonės juos pagamindavo ir platindavo. Kūrybinių dirbtuvių metu mokiniai dekoruoja ažūrinį medinį Kalėdinio žaisliuko trafaretą su išpjaustyta prakartėlės scena, bei pasigaminą mažą Kalėdinį sveikinimą.


Edukacinė programa pagilins moksleivių žinias apie XVII savo galybės viršūnę pasiekusią Abiejų Tautų Respubliką, papasakos apie to meto karybos ypatumus, leis gyvai pažvelgti į jos karių kasdienybę ir jų karo meną. Programoje dalyvaus du XVII a. Abiejų Tautų Respublikos kariai – husaras ir muškietininkas. Su savimi jie atsiveš ne tik pasakojimus apie didingą mūsų istorijos laikotarpį, bet ir gyvosios istorijos atributų ekspoziciją - šarvus ir šalmus, kardus ir muškietas, ietis ir alebardas. Visi ekspozicijoje demonstruojami ir edukacinės programos metu naudojami ginklai ir šarvai yra aplinkiniams saugios XVII amžiuje Abiejų Tautų Respublikoje naudotų ginklų ir šarvų autentiškos rekonstrukcijos, tiksliai atkuriančios vaizduojamojo laikotarpio originalus. Teatralizuotos edukacinės programos metu husaras ir muškietininkas papasakos apie šlovingiausius Abiejų Tautų Respublikos istorijos puslapius, to meto karių kasdienybę, išsamiai papasakos apie kiekvieną atsivežtą ginklą ir pademonstruos kovimosi juo ypatumus. Programos metu moksleiviai ne tik klausysis karių pasakojimo, tačiau ir patys bus įtraukti į XVII amžiaus karių kasdienybę atspindinčius žaidimus, matuosis šalmus ir šarvuotę, ims į rankas įvairius ginklus ir galės gyvai su jais susipažinti. Siekiant dar labiau įtraukti moksleivius į to meto karių kasdienybę, muškietininkas surengs tikrus rikiuotės mokymus, atspindinčius XVII amžiuje glaustose rikiuotėse kariavusios pėstininkijos kasdienybę. Edukacinė programa sudaryta taip, kad moksleiviai įdomiai ir gyvai būtų supažindinti su Abiejų Tautų Respublikos istorija, jų karių kasdienybe, karo menu ir galėtų prisiliesti prie gyvosios istorijos, atspindinčios įdomų ir sudėtingą mūsų istorijos laikotarpį. Edukacinės programos turinys ir metodai, remiantis Bendrosiomis programomis yra pritaikyti 1 – 4 kl. , 5 – 8 kl. ir 9 – 12 kl. mokiniams. Paslauga atliepia 2023 m. valstybės minimą sukaktį „Vilnius 700“.


Svečiuose pas muzikos instrumentus 1-4 kl., išvykstamasis (Kauno m. ir Kauno raj. savivaldybėse)

Kaip skamba styginiai, pučiamieji, mušamieji instrumentai? Kiek pavadinimų turi smuikas? Kokiais instrumentais galima išmatuoti autobusą? Iš ko pagaminti instrumentai? Užsiėmimo metu susipažinsite su svarbiausiais simfoninio orkestro instrumentais, jų rūšimis, ypatumais, taip pat turėsite unikalią galimybę patys jais pagroti!
Mokiniai susipažįsta su klasikiniais vakarų styginiais, pučiamaisiais ir mušamaisiais instrumentais, pažįsta grojimo būdą, išmoksta apibūdinti instrumento tembrą, jo savybes. Mokiniai turi galimybę muzikuoti drauge su kitais ir patirti bendrumo jausmą. Tinkamas: muzikos programos žinioms pasikartoti, pagilinti ir praplėsti.
Užsiėmimas gali būti pritaikomas vaikams su judėjimo negalia. Apie specialiųjų poreikių turinčius vaikus informuoti užsakymo metu.
Išvykstamoji paslauga teikiama Kauno mieste ir rajone. Užsiėmime mažiausias galimas vaikų skaičius - 18.


„Matematika Lietuvos kultūroje, mene ir istorijoje“ edukaciniuose užsiėmimuose mokiniai susipažins su Lietuvos matematikos istorija. Mokiniams bus pateikta matematikos integracija su kultūra, menu ir istorija. Edukacinių veiklų metu mokiniai mokysis skaičiuoti su istoriniais skaitliukais, senovine skaičiavimo mašina, dirbdami grupėse spręs matematinius uždavinius susijusius su muzika, istorija, gamta ir kultūra. Per smagias veiklas, mokiniai patirs matematikos vaidmenį liaudies mene bei tradicijose.


Edukacija „Išlikimas teatre“ (9-12 klasėms)

„Išlikimas teatre“ yra paslaptingiausia edukacinė programa Alytaus miesto teatre. Dalyviai pateks į netradicinį žiūrovo akims pasaulį. Ekskursijos metu, jie pamatys tikruosius teatro užkulisius, išgirs teatrines legendas bei ugdys savo bendruosius gebėjimus: loginį mąstymą, kūrybiškumą bei atidumą. Dalyvaudami žaidimuose ir viktorinoje mokiniai išmoks ne tik apie teatro istorija, bet ir susipažins su aktoriais ir jų profesija.


Edukacijos dalyviai supažindinami su lietuvių liaudies menu, keramika, ornamentų motyvais.
Edukaciniai užsiėmimai susipažindins su archeologinės keramikos dirbinių pavyzdžiais, išgirsite pasakojimą apie keramiką ir jos kilmę, molio savybes. Išklausysite patarimų apie lipdymo technologijas bei dekoravimą. Turėsite galimybę nusilipdyti dubenėlį sau ar savo mielam augintiniui, sukurti originalų molinuką pagal senąsias puodininkystės tradicijas.
Mokysitės pritaikyti reikiamus dekoravimo būdus.
Edukaciniai užsiėmimai Suteiks žinias ir lavins keramikos dekoravimo įgūdžius.
Kiekvienas edukacijos dalyvis pasigamins po gaminį, kurį parsiveš namo.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Socialinė, emocinė ir sveikos gyvensenos kompetencija


„Partizano dienoraštis“ - tai istorinė edukacinė programa apie partizanus ir partizaninį judėjimą.
Kai Antrasis pasaulinis karas ėjo į pabaigą, Lietuvoje prasidėjo naujas - partizaninis karas. Partizanai, negailėdami gyvybių kovėsi prieš sovietų okupaciją, už tėvynės laisvę ir nepriklausomybę. Edukacinės programos metu sužinosime partizanų kovų ir jų gyvenimo ypatumus, šifruosime užkoduotus pranešimus, mokysimės atpažinti partizanų apygardas, turėsime galimybę iš arti pamatyti unikalius kovos įrankius - ginklus.


Knygų pasaulio paslaptys. Edukacija su rašytoja Evelina Daciūtė

Edukacijos "Knygų pasaulio paslaptys" metu dalyviai susipažįsta su tuo kaip, kaip atsiranda knygos, gimsta personažai, jiems atskleidžiamos knygose glūdinčios paslaptys. Jie gali užduoti klausimus, pasidalinti įžvalgomis apie savo skaitymo kelionę. Edukacijos pabaigoje dalyviai renkasi, kokią kūrybinę užduotį atliks. Po susitikimo jie sulaukia autorės pasidalinimo apie atliktas užduotis.


Dokumentinio teatro edukacija ,,Esu kas esu" 5-8 kl. ir 9-12 kl. mokiniams

Dokumentinio teatro edukacija ,,Esu kas esu" skirta ankstyvojo amžiaus paaugliams bei gimnazinių klasių mokiniams. Edukaciją veda Raimondas Klezys – aktorius, dramaturgas ir pedagogas, didelę patirtį sukaupęs kuriant spektaklius ir vedant praktinius teatro mokymus jaunimui visoje Lietuvoje. Aktorius pats rašo dokumentinio teatro pjeses, kuriose atlieka vaidmenis. 2023 m. už dramaturgiją ir pagrindinį vaidmenį dokumentinio teatro monospektaklyje ,,Avinai" aktorius įvertintas aukščiausiu teatro įvertinimu Auksinio scenos kryžiaus premija.

Edukacijos lektorius keliaudamas po
Lietuvos mokyklas pastebėjo jaunų žmonių pasimetimą, mėginant atsakyti į klausimą ,,Kas aš esu?". Įkvėptas šios temos jis sukūrė edukaciją ,,Esu kas esu", taikant dokumentinio teatro metodus.

Edukacijos metu mokiniai susipažins su verbatim, autobiografinio, faktų teatro ir
etnodramos metodais, kurie visi bendrai yra vadinami dokumentiniu teatru. Praktinių veiklų metu jie ieškos sau aktualių temų ir atsakymų į tai kas aš esu ir kuo noriu būti, galiausiai atsakant sau, kad esu kas esu.

Teorinės edukacijos dalies metu mokiniai susipažins su Lietuvos ir užsienio šalių dokumentinio teatro spektakliais. Jie stebės keleta video ištraukų, kurias vėliau aptars.


Programos temos skirstomos pagal metų laikus, žemdirbio darbus ir šventes, jų apeigas, gretinant gamtos ritmus ir jų atspindžius liaudies kultūroje, siekiant atskleisti švenčių prasmę ir simboliką. Užsiėmimo metu perteikiami kalendorinių švenčių papročiai, dainuojamos dainos, žaidžiami žaidimai, skaitmeninių mokymosi įrankių pagalba kuriami švenčių simboliai, inovatyviomis priemonėmis tikrinamos teorinės žinios. Pasidalindami savo įspūdžiais ir vadovaudamiesi įgytomis etnokultūrinėmis žiniomis, mokiniai nagrinėja ir savais žodžiais apibūdina  svarbiausius kalendorinių švenių papročius, kuria tai šventei būdingus namų puošybos elementus (šiaudinius dirbinius, karpinius), šventės rekvizitus (kaukes, paukštelius iš gamtinių medžiagų, kupoles) ar kt . Programa skirstoma atsižvelgiant į metų laikų kaitą, todėl galima pasirinkti vieną iš norimų temų: Rudens ženklai: Rudens lygiadienis, Ganiavos pabaigtuvės – Ožio diena. Žiemos ženklai: Žiemos saulėgrįža – adventas, Kūčios – Kalėdos, Užgavėnės. Pavasario ženklai: Pavasario lygiadienis, Paukščių diena, Velykos – Atvelykis, Sekminės. Vasaros ženklai: Vasaros saulėgrįža – Joninės/Rasos/Kupolės.


„Nors drabužiai atrodo tušti niekniekiai, tačiau jie turi svarbesnę paskirtį nei vien apsaugoti mus nuo šalčio. Jie gali pakeisti mūsų požiūrį į pasaulį ir pasaulio požiūrį į mus“ – rašytoja Virginia Woolf. Mados istorija – mūsų kultūros paveldo dalis. Žinios apie ją praturtina mūsų išsilavinimą ir išlaisvina nuo socialinių stereotipų bei nesąmoningo vartojimo. Jei vos pažvengę į paveikslą, galime nuspėti, kokiu laikotarpiu gyveno ten pavaizduotas asmuo vien iš jo aprangos, kodėl mums nepanaudojus šių žinių sąmoningai – norimo įvaizdžio formavimui? Gyvenime bus daug situacijų, kai įvaizdis gali nulemti ateitį: susirasti naujų draugų, gauti pirmąjį darbą, laimėti konkursą, saugiai keliauti po pasaulį, puikiai išlaikyti egzaminą. Edukacinė pamoka „Spintos istorijos“ - skirta 8–12 klasių mokiniams. Tai mados istorijos ir asmens įvaizdžio formavimo (tarpdisciplininė) edukacija, kurios metu dalyviai skatinami diskutuoti apie etikos normas, greitąją madą, bandyti surasti savo santykį su mada, diskutuoti apie asmens įvaizdžio galią ir visuomenės stereotipus. Edukacinės pamokos planas: 1. Edukacijos vedėjo prisistatymas, edukacijos eigos aptarimas; 2. Įvaizdžio galia – detektyvinė videomįslė ,,Atspėk profesiją“. Mokiniai sprendžia detektyvinę mįslę, susipažįsta su įvaizdžio svarba, susiduria su įvaizdžio stereotipais; 3. Mados istorija. Edukatorius, pasitelkdamas skaidres bei kitas priemones, mokinius supažindina su mada, svarbiausiais mados istorijos lūžiais; 4. Greitoji mada: tikroji jos kaina. Filmuotos medžiagos peržiūra ir diskusija apie greitosios mados industrijos sukeltas ekologines bei socialines problemas; 5. Klasinis kostiumas – įvaizdžio dalis (kostiumo istorija, elementai ir kt.), trumpas žaidimas, pažintis su kostiumo detalėmis pasitelkiant klasikinį vyrišką kostiumą; 6. Įgytų žinių, patirčių aptarimas.


Tikslas – sukurti edukaciją apie lietuvių mitologiją, senovinius žaidimus, priartinti praeities reliktus prie šiuolaikinio pasaulio.
Uždaviniai: 1. suteikti įdomios informacijos apie mūsų mitologiją, 2. ugdyti kūrybiškumą kviečiant piešti mitines būtybes, kurti istorijas, 3. pamokyti pinti „laumių“ juostas (5, 6 kl.) arba iš žolių pasigaminti „aitvarų“ dubenėlį ar krepšelį (7, 8 kl.). 4. Išmokyti žaisti senovinių žemaičių (baltų) žaidimų. 5. sudaryti galimybę pajusti pasirinktą gamtos stichiją - vandenį, žemę, ugnį, orą skautiškai.
Veiklos aprašymas: susipažįstama, pristatomi vadovai, veiklos. Grupė padalijama į 5 grupes. Vyksta skautorama (veiklos ratu). Temos: 1) lietuvių tikėjimas, mitinės būtybės, jų reliktai; 2) mitinės būtybės piešimas arba istorijos kūrimas, jų aptarimas; 3) „laumių“ juostos pynimas arba „aitvarų“ dubenėlio gaminimas; 4) senoviniai žemaičių (baltų) žaidimai; 5) skautiškos gamtos stichijų pramogos pasirinktinai: vanduo (čiuožimas lynais liečiant kūdrą), žemė (kliūčių ruožas), ugnis (duonelės kepimas be indų ant laužo), oras (lipimas į 11 m sieną). Refleksija, atsisveikinimas.
Siekiamas poveikis:
1. patirs teigiamų emocijų, mokysis žaisdami;
2. daugiau sužinos apie mitines būtybes, jas pieš, kurs istorijas, pristatys kūrinius.
3. išmoks pinti juosteles ar kurti dirbinius iš žolių.
4. išmoks senovinių žaidimų, patirs pramogų, susijusių su stichijomis.
5. ugdysis kūrybiškumą, savivertę, pasitikėjimą, pasitenkinimą savo darbu, gebėjimą išklausyti, priimti kitokią nuomonę.
6. ugdomi socialiniai įgūdžiai: gebėjimas dirbti individualiai bei komandoje, įtraukiami visi mokiniai.
Įgyvendintojai: kultūros edukatorė K. Pilitauskienė (lietuvių kalbos ir literatūros mokytoja su etnologijos specializacija, 14 m. dirbusi mokytoja, teatro bei etnokultūros neformaliojo ugdymo vadovė, šiuo metu vedanti edukacijas bei kitas veiklas Plungės vaikų bibliotekoje), jai talkina Plungės Gondingos tunto skautų vadovas Ž. Pilitauskas, patyrę skautai.


Užsiėmimas prasideda Etnografijos ekspozicijos salėje, kurioje nuo pat pradžių sukuriama patogi aplinka. Pasakojant iškart vaikai įtraukiami į pokalbį, rodomi daiktai, kuriais kuriamas pasakojimas, todėl atsiranda galimybė pažinti, paliesti, įsivaizduoti, pamėginti, kaip lygino lininius gaminius kočėlu, kaip rateliu verpė ar audė audimo staklėmis, kaip reikėjo apsiauti vyžas, prieš tai užsivyniojus autą (tam skirtą medžiagos gabalą). Taip pat vaikai apsilenkia laikraščiu sąsiuvinį ir mena mįsles, ieško atsakymų ir surašo jų įminimus, o mįslės parinktos pagal ekspozicijoje esančius eksponatus.


Skaitmeninis spektaklis vyresnių klasių mokslieviams "Prabangos"

Interaktyvus spektaklis paruoštas pagal Jurgio Savickio noveles ("Palikimas", "Ponia Janina Sudocholskienė", "Prabangos") iš antrojo rašytojo apsakymų rinkinio „Ties aukštu sostu“ (1928). "Jurgio Savickio kūryba inteligentiška, vientisa ir stilinga. Stebėti pasauliui ir gyvenimui autorius pasikėlė nuo žemės ,,ties aukštu sostu ” (V.Mykolaitis- Putinas 1928 m.). Jurgis Savickis yra kone vienintelis europietiško tipo rašytojas lietuvių literatūroje. Tai labai intensyvaus, glausto stiliaus menininkas, reformatorius, į perdėm rimtą lietuvių literatūrą vienas pirmųjų įvedęs ironiją, humorą,parodiją, leidęs sau pažaisti įprastais lietuvių literatūros stiliaus, tematikos ir pasaulėžiūros dalykais bei savo skaitytojų lūkesčiais. J. Savickis – neabejotinai „kitoks“ lietuvių literatūroje. Kitoks, nei iki tol lietuvių novelėse vaizduotas, yra ir jo kūrybos žmogus. Šis kūrėjas išsiskyrė antitradiciškumu: vietoje charakterių – simbolinės figūros, nematomo režisieriaus paverstos marionetėmis, vietoje aiškumo – galvosūkį menantys antrieji pasakojimo planai, kuriuos iššifruoti padeda tik išankstinis autoriaus pažiūrų ir būdo pažinimas. Gyvenimą jis vaizduoja kaip teatrą, kuriame žmogus atlieka tam tikrą vaidmenį


Mobili meno mokykla -kūrybinės odos dirbtuvės

MOBILI MENO MOKYKLA – KŪRYBINĖS ODOS DIRBTUVĖS. Edukacijos metu jos dalyviai kartu su filmuota medžiaga (https://www.youtube.com/watch?v=hm7vr75096k) ir jos autore aptars pasakojimą apie tai, kad odos apdirbimas žinomas kaip vienas seniausių amatų pasaulyje, menantis žmonių - atsiradimą, kad senųjų civilizacijų gyventojai daug ką gamindavo iš gyvulių odos, o Lietuvoje amatininkų odininkų buvo kiekviename dvare, kaime ir mieste. Jie gamindavo aprangos detales ir apavus, žirgų pakinktus ir balnus, dekoratyvinius knygų ir albumų viršelius, papuošalus, baldus bei suvenyrus. Odos amatas iki šių dienų liko ne daug pakitęs, tad kviečiame susipažinti su juo. Edukacijos metu mokiniai susipažins su odos rūšimis, apdirbimo įrankiais, įvairiais senovėje gamintais odos dirbiniais (kapšais, diržo krepšiais, diržais, avalyne, papuošalais ir kt.), išbandys odos ornamentavimo ir apdirbimo įrankius, technologijas. Išmoksime derinti spalvas ir įvairias formas. Kiekvienas, padedamas ir patariamas profesionalių edukacijos vedėjų, pats sukurs ir pasigamins sau unikalų kūrinį -segę, kaklo papuošalą, apyrankę, pakabuką raktams, kaklo papuošalą, dėkliuką telefonui, piniginę arba tiesiog gražią juostelę-skirtuką knygai iš pasirinktų natūralios odos ruošinių. Pageidaujant edukacijos dalyviams ir iš anksto sutarus galime organizuoti ir kitokius - piešimo, tapybos (guašas, akvarelė, tempera, aliejiniai dažai, pastelė...) arba metalo plastikos, keramikos užsiėmimus.


Lietuvių liaudies šokiai – lietuvių tautos meninės kūrybos dalis, tradicinės choreografijos palikimas, kurį sudaro gausybė įvairių šokių ir ratelių ne tik įvairioms kalendorinėms šventėms, bet ir apeigoms, žaidimams, darbui. Daugelis jų paplitę Lietuvoje, tačiau kai kurie šokiai paplitę tik tam tikruose etnografiniuose regionuose. Žagarė ne išimtis! Programos metu mokiniai sužinos apie visoje Lietuvoje paplitusius senuosius lietuvių liaudies šokius, unikalias ir savitas Žagarės krašto šokio tradicijas, mokysis juos šokti, dalyvaus savotiškoje „Folk Diskotekoje“! O svarbiausia - turės galimybę suprasti, kad tai yra įdomu, patrauklu ir smagu! Programą sudaro: Pasakojimas ir video apie senuosius lietuvių liaudies šokius; Senųjų lietuvių liaudies šokių mokymasis praktiškai / folk diskoteka; Refleksija po praktinių užsiėmimų.


Žiemą karaliauja imbieru, cinamonu, gvazdikėliais kvepiantys pačių įvairiausių formų meduoliai.  Edukacijos dalyviai patirs kvapnią meduolių atsiradimo istoriją, susipažins su kepimo tradicijomis Europoje ir Lietuvoje. Visi sužinos kuo ypatingi Šv. Mikalojaus meduoliai ir kodėl šie kepiniai buvo tokie populiarūs prieš Kalėdas, išgirs apie kitus, dar nežinomus ir netikėtus, meduolių panaudojimo būdus istorinėje virtuvėje. Dalyviai susipažins su kalėdinių meduolių simboliais ir dekoravimo tradicijomis, metodais bei galės išbandyti jėgas patys dekoruodami  meduoliukus. Su karšta kakava paragavę meduolių, paruoš saldžias dovanėles artimiesiems.


Kviečiame į pasaką apie nenuoramą asiliuką, kuris, ieškodamas draugo, iš jaukios sodybos Kuršių marių pakrantėje nukeliavo net iki tolimosios Pietų Afrikos, pasižvalgyti nuo Gerosios Vilties kyšulio viršūnės ir įsitikinti, kad draugystė ir draugų pagalba –svarbiausia. Kartu pasekę pasaką ir aptarę Prano Domšaičio paveikslus, kursime vaizdines istorijas, tinkančias knygutei ar filmukui. O buvo taip…


Margučių marginimo edukacija „Velykų rytą lelija pražydo“

Ši edukacinė programa, supažindina su vienu iš senųjų amatų - margučių marginimu vašku. Dalyviai susipažįsta su Velykų šventės kilme ir ritualais, tradiciniu simbolių ir ornamentų komponavimu, spalvų ir raštų simbolika, nusimargina tradiciniais raštais margutį.


Puiki galimybė susipažinti ir išmokti naudotis su naujos technologijos priemone - 3D rašikliu. 3D rašiklis tai didesnė nei
įprasto rašiklio versija, vietoj rašalo yra naudojamas plastikinis siūlas ( PLA ). 3D rašiklis veikia išspaudžiant įkaitintą
plastiką. Po kelių sekundžių plastikas sukietėja ir išlaiko bet kokią formą. Plastikas atvėsta į vientisą ir stabilią struktūrą,
leidžiančią sukurti trimatį daiktą, kurį galima paliesti, palaikyti, pastatyti. Pieštukams naudojamas PLA plastikas yra visiškai
saugus ir ekologiškas, neskleidžia nuodingų dūmų. 3D rašiklis tai tinkama mokymosi priemonė, tokiose srityse kaip matematika (geometrinėms figūroms piešti), architektūra (modeliavimui), istorija ( valstybinėms šventėms pažymėti) geografija ( augalų, žemynų, vandenynų atvaizdavimas) ir vaizduojamasis menas.
Trumpos teorinės dalies metu supažindinsime su 3D rašiklio veikimo principais ir darbo metodais, išmokysime jais naudotis,
parodysime žymių menininkų darbus, mūsų padarytus pavyzdžius. Praktikos metu siekiame, kad kiekvienas mokinys savo
darbą padarytų kruopščiai, kūrybingai ir atsakingai. Siūlome pasigaminti teminių dekoracijų Valstybinių švenčių progoms.
Velykoms šiuo ypatingu rašikliu pasidaryti kiaušinių ir juos išmarginti.  Taip pat pasigaminti Kalėdinių dekoracijų.
Tai būtų originalios dovanėlės Mamyčių dienos ar kitos šventės proga. Atvykstame į jūsų mokyklą arba kviečiame atvykti pas
mus į Panevėžį. Savo kūrinį kiekvienas parsineša namo prisiminimui. Praktinį darbą pritaikome pagal moksleivių amžių.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Kazlų Rūdos krašto muziejinė ekspozicija

Kazlų Rūdos turizmo ir verslo informacijos centras kviečia susipažinti ir pažinti mūsų kraštą aplankant Kazlų Rūdos krašto muziejinę ekspoziciją.
Apsilankymo metu jus pakviesime susipažinti su Kazlų Rūdos savivaldybės istorija. Pažintį pradėsime Kazlų Rūdos miesto atsiradimo legenda, kurią mokiniai galės pamatyti kaip senovinį kiną. Papasakosime apie geležinkelį ir jo įtaką miesto plėtrai, pramonės šakas, padėjusias kurtis miestui ir jų svarbą šiais laikais. Ekspozicijoje mokiniai bus supažindinami su svarbiais gamtiniais paminklais. Papasakosime apie geležies rūdos pramonę, geležies gavybos ir apdirbimo procesus.
Pakviesime mokinius išspręsti galvosūkius susijusius su mūsų miestelių ir bendruomenių vietovardžiais, susipažinti su įžymiais mūsų krašto žmonėmis spręndžiant dėlionę.


Nusivelsim sau veltinį 1-4 kl. mokiniams

Kas yra veltinis? Veltinis – viena iš seniausių tekstilės technologijų. Jau nuo seno žmonės savo buityje naudojo vilną, nes ji ne tik puikiai šildo, bet ir turi gydomųjų, tonizuojančių savybių. Šiūdienoje vilna naudojama kur kas plačiau: įvairiems aksesuarams, žaislams, namų interjero detalėms ir kt.
Programa „Nusivelsim sau veltinį” skirta 1-4 kl. mokiniams norintiems pažinti sausąjį vilnos vėlimo amatą, kuomet vilna badoma specialiomis adatomis. Eigos metu vilnos pluoštas sukimba tarpusavyje, tokiu būdu gimsta nuostabūs meno kūriniai.
Užsiėmimo metu dalyviams pateikiama teorinė medžiaga, pristatomas vilnos vėlimo amatas, jo ištakos, istorija, panaudojimo galimybės. Pateikiami įdomūs faktai apie vilną. Vėliau, mokiniai supažindinami su gamybos procesui reikalingomis priemonėmis, demonstruojama vėlimo technika, rodomi veltinių pavyzdžiai.
Mokiniams suteikiamos visos reikalingos priemonės: vilna, poroloninės kempinės, įvairių rūšių vėlimo adatos, siūlai, klijai, specialios dekoracijos. Edukatoriui mokant šio amato, vaikai patys kuria norimus dirbinius - figūrėles, žaisliukus, papuošalus ir kt. Vilnos pluošto spalvų gausa vaikams leis pasirinkti norimą derinį, suteiks kūrybinių idėjų ir teigiamų emocijų.
Edukacijos pabaigoje vaikai galės aptarti sukurtus darbelius, pasidalinti įspūdžiais. Savo sukurtus veltinukus mokiniai išsineš su savimi.
Tikslas - skatinti mokinių domėjimąsi lietuvių senuoju amatu -vilnos vėlimu, siekiant jį išsaugoti, bei perduoti patirtį ir žinias ateities kartoms.
1. Supažindinti su vilnos vėlimo amato istorija ir jo ištakas mūsų krašte;
2. Sudominti dalyvius senuoju amatu;
3. Perduoti vilnos vėlimo meistrystę ateities kartoms.


Pažintį su Prano Domšaičio galerijoje eksponuojamais meno kūriniais pradėkime nuo pirmų, nedidelių žingsnelių. Pasitelkę interaktyvią lentą sužinosime ir įtvirtinsime keletą terminų, kurie padės mums atrasti kelią į vaizduojamosios dailės pasaulį. Keliaudami per galerijos sales ir atlikdami įvairias užduotis, į dailės kūrinius ne tik žiūrėsime, bet ir įsižiūrėsime. Kodėl vieni paveikslai nespalvoti, o kiti spinduliuoja spalvomis? Kodėl tas spalvas vadina šaltomis? Kodėl vienam dailininkui reikia teptuko ir etiudinės, kitam – grafinio preso, o trečiam – plaktuko? Piešdami ne pieštukais, dalyvausime linijų mūšyje, „matuosime“ atspalvių temperatūrą, ieškosime panašaus kolorito savo drabužiuose ir paveiksluose, tapsime grafiko, tapytojo ir skulptoriaus pagalbininkų – linijų, spalvų ir formų – draugais.


Ši edukacinė programa, supažindina su vienu iš senųjų amatų - žvakių liejimu. Dalyviai susipažįsta su žvakių gamybos amatu, įrankiais, gaminimo būdais. Teorinėje užsiėmimo dalyje dalyviai supažindinami su žvakės, atsiradimo istorija, bičių produktais,  bei bitininko darbo įrankiais. Išgirsta kam naudojamas vaškas. Diskutuoja apie  tradicinius dzūkų krašto apšvietimo prietaisus,  žibalinę lempą, spingsulę, balaną, sužino apie jų naudojimo ypatumus. Edukacinio užsiėmimo metu mokiniai dalijasi iš savo šeimos atsineštais pasakojimais apie žvakės reikšmę jų šeimų gyvenime. Dalyviai supažindinami su senoviniu žvakių liejimo amatu, žvakės reikšme dvasinei kultūrai. Aptariama žvakės reikšmė ir simbolika žmogaus gyvenime. Praktinėje dalyje mokiniai stebi, kaip lydomas vaškas, aptariami bičių vaško gavimo būdai, jų nauda žmogui. Kol vaškas kaista, mokiniai iš lininių arba medvilninių siūlų ruošia žvakių knatus, po to senoviniu būdu lieja tikro bičių vaško žvakes, kurias pasiima sau.


Tikslas: supažindinti moksleivius su Advento laikotarpio tradicijomis ir papročiais, išmokyti pasigaminti Advento vainiką, supažindinti su jo kilme ir reikšme. Uždaviniai: sudaryti sąlygas grupės dalyviams pasigaminti Advento vainiką; išmokyti jo gaminimo technikos; susipažinti su Advento laikotarpio tradicijomis ir papročiais. Metodai: pasakojimas, demonstravimas, gaminimas, aptarimas. Programos turinys: edukacinę programą veda tradicinių amatų meistrė Jurgita Treinytė. Supažindinama su Advento laikotarpio tradicijomis ir papročiais. Programos dalyviai gauna priemones. Naudojama tik natūralios, gamtinės medžiagos. Gamina Advento vainiką. Rodoma, kaip paruošiamas karkasas, tvirtinamos atskiros detalės. Gaminant pasakojama apie Advento laikotarpį, kalbama apie senųjų tradicijų svarbą, perėmimą ir saugojimą. Aptariamos kalendorinės metų šventės. Dalyvių pasiekimai: užsiėmimų dalyviai išmoksta pagaminti Advento vainiką. Sužino jo gaminimo subtilybes, prasmę ir svarbą mūsų kultūroje.


Šiaulių kultūros centre parengtas edukacinis užsiėmimas Ratilo raštai raštuoti, kurio metu pristatomas tradicinis lietuvių amatas – audimas, turintis senas tradicijas. Edukacinio užsiėmimo metu vaikai sužinos audimo istoriją, mūsų kraštui būdingus audimo būdus, aptars to laikmečio audinių spalvas ir ornamentus, etnografinio kostiumo subtilybes. O sužinoję audinių spalvų reikšmes bei simbolius, galės realizuoti savo kūrybinius sumanymus audžiant margaspalvius kilimėlius.


Romany bacht: romų istorija ir kultūra (išvažiuojamoji paslauga)

Viktorinos pobūdžio interaktyvus edukacinis užsiėmimas, kurio metu dalyviai supažindinami su romų tautinės mažumos istorija, papročiais, tradicijomis, skaudžiais praeities momentais ir šiandieninėmis realijomis bei aktualijomis. Klausimai, atsakymai ir užduotys atskleidžia daugiasluoksnį ir įvairiaspalvį romų pasaulį, naujos žinios griauna senuosius mitus, laužo stereotipus. Romų kultūrinio tapatumo (at)pažinimas ugdo toleranciją ir supratimą apie šios tautinės mažumos savitumus.


Trakų krašto kultūros ir amatų asociacija

Edukacinę veiklą veda pedagoginį išsilavinimą turinti tradicinių amatų meistrė, Miglė Dalgedaitė. Nuo 2015 metų Trakų krašto tradicinių amatų centre veda edukacines veiklas, kurios skatina vaikų kritinį mąstymą, ugdo mokinio kultūrinę savimonę, stiprina kūrybiškumą, ugdo komunikavimo ir pažinimo kompetencijas, formuoja mokinių kultūros vartojimo įpročius.
Edukacinės veiklos metu organizuojama ir įgyvendinama inovatyvi ir kūrybiškumą skatinanti veikla; taikomų metodų pagalba mokiniai bus skatinami generuoti idėjas, kritiškai mąstyti, kelti klausimus, įžvelgti sąsajas; bus sudarytos sąlygos mokiniams būti unikaliais, leisti kelti ir įgyvendinti savo idėjas; veiklos pritaikytos prie kiekvienos amžiaus grupės poreikių, žinių, galimybių priimti ir suvokti informaciją, formuoti mokinių kultūrinius įpročius; bus užtikrinti veiklų nuoseklumas, detalumas ir tarpusavio dermė; papildytos bendrąsios ir specialiąsiis žinios, skatinant kūrybišką mokinių veiklą.
Atvykę į Trakų krašto tradicinių amatų centrą, esantį netoli Trakų pilies, vaikai bus supažindinti su margučių raštais, simboliais, jų reikšmėmis. Nagrinėsime kaip pasigaminti natūralius dažus, kokios spalvų reikšmės. Kalbėsimės apie Velykų papročius, tradicijas. Mokoma kopijuoti, atkartoti simbolius, kurti savo unikalius simbolius ir suteikti jiems reikšmę. Praktinė užduotis - margučių marginimas vašku pasirinktais raštais, simboliais arba savo unikaliais, sugalvotais raštais. Vėliau kiaušiniai dažomi vaikų pasirinktoje spalvoje. Kol kiaušiniai džiūsta, su vaikais žaidžiame senovinius žaidimus. Po veiklos kiekvienas į namus pasiima savo unikalų, vašku numargintą kiaušinį.


Edukacija KAUNE "Vilnos kelias iki siūlo"

Zoopark Kaunas edukacija „Vilnos kelias iki siūlo“ tai nėra sausas teorijos rinkinys ar pasaka, skaitoma vaikams prieš miegą. Mes tikime, kad edukacija turi būti jaudinanti ir pilna potyrių. Mūsų tikslas - perteikti meilę ir susižavėjimą gyvūnais, tuo pačiu stengiantis ištransliuoti informatyvią žinutę. Šios edukacijos metu atsakysime į daugelį jūsų užduodamų klausimų apie gyvąją gamtą bei suteiksime galimybę atrasti įdomųjį gyvūnų pasaulį per klausymą, ieškojimus, meninę išraišką, atradimus, lietimą, maitinimą. Edukacijos dalyviai galės susipažinti su senoviniais lietuvių rakandais, paliesti augančią vilną, išplautą ir sukarštą vilną bei susuktą siūlą. Interaktyvaus užsiėmimo metu vaikai susipažins su prosenelių ir senelių palikimu, vilnos gaminiais.


Edukacija „Meilės termomentras“ paremta Ričardo Pagojaus knyga „Meilės pamokos“. Profesionalūs edukatoriai naudodami įvairias raiškos priemones sugeba pritraukti dėmesį ir viską išdėstyti paaugliui suprantama kalba. Edukacijos metu atsakoma į klausimus: kas yra meilė ir kuo ji skiriasi nuo susižavėjimo ar įsimylėjimo, kokios yra meilės kalbos? Kaip ir kodėl įvairiose gyvenimiškose situacijose paaugliai yra linkę elgtis ir koks elgesys būtų tinkamiausias. Edukacijos tikslas – socialiai atsakingas ir sėkmingai funkcionuojantis tarpasmeniniuose santykiuose jaunuolis, gebantis greitai reaguoti į besikeičiančią situaciją ir kūrybiškai spręsti iškilusius sunkumus. Edukacijos uždaviniai: *Lavinti kūrybiškumą; *Ugdyti kritinį mąstymą; *Mokyti reikšti savo nuomonę ir išklausyti kitą; *Mokyti suprasti savo psichologinę būseną ir ją valdyti; *Supažindinti su romantinėmis būsenomis; *Akcentuoti pagarbaus santykio svarbą; *Ugdyti pagarbą savo ir kito asmens atžvilgiu.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Socialinė, emocinė ir sveikos gyvensenos kompetencija


Muilo istorijos (išvažiuojamoji iki 50 km nuo Jonavos r.)

Edukacijos metu patraukliai ir žaismingai perteikiamos žinios apie senojo pasaulio tautų (egiptiečių, romėnų, babiloniečių, šumerų ir k.t.) muilo gaminimo receptūras, naudojimo įpročius, viduramžiais vyravusius mitus apie kūno higieną. Edukacijos metu dalyviai sužino, kada muilas pradėtas gaminti Lietuvoje, kaip ir kam buvo naudojamas. Šios žinios skatina giliau pažinti lietuvių etninę kultūrą, senovės žmonių gyvenimo ypatumus, pasaulio reiškinių suvokimą. Taip pat praplečia supratimą apie daugelio pasaulio tautų higienos normų suvokimą skirtingais istoriniais laikmečiais.
Edukacijos metu iš natūralios augalinės kilmės muilo bazės, eterinių aliejų, muilo dažų ir kitų priedų, kiekvienas mokinys pasigamina sau patinkančios formos, spalvos ir kvapo muilą.
Edukacinio užsiėmimo tikslas – supažindinti mokinius su muilo gamybos procesu ir receptūra nuo seniausių laikų iki dabar.  Uždaviniai: 1. Supažindinti su muilo atsiradimo istorija daugelyje senojo pasaulio tautų, senovės žmonių gyvensena, papročiais, savęs ir aplinkos reiškinių suvokimu, muilo naudojimo įpročiais 2. Padėti pasigaminti po unikalų, vienetinį sau patinkančios spalvos, kvapo ir formos muilą. 3. Padėti patirti teigiamą spalvų ir kvapų terapijos poveikį.
 Manoma, kad skirtingos spalvos geba pernešti tam tikrą energiją ir taip paveikti mūsų savijautą. Gydymas spalvomis buvo žinomas jau senovės Egipte, Kinijoje ir Persijoje: buvo įrengiami specialūs kambariai su natūraliais įvairių spalvų kristalais. Jų skleidžiama spalva padėdavo mažinti emocinę įtampą.
Natūralių eterinių aliejų kvapai ne tik teigiamai veikia nervų sistemą, bet ir padeda kovoti su peršalimo ligomis, pagerina nuotaiką ir gali gerinti miego kokybę, pasižymi antibakterinėmis savybėmis.
Edukaciją veda etninės kultūros mokslų daktarė, o šiuo metu ir natūralios kosmetikos gamintojo specialybės studentė Ingrida Stundžė.


Baimių edukacija Lietuvos zoologijos sode

Šioje edukacijoje susipažinsime su gyvūnais, kurie daugeliui visai be reikalo kelią baimę ir pasišlykštėjimą. Daugiau sužinoję apie šiuos gyvūnus, mokėsite įžvelgti grožį ir paprastuose dalykuose, juk ir daugeliui nesimpatiška lerva tampa gražiausiu drugeliu. Patyrimo kupina edukacija ne vienam lankytojui mes smalsų baimės iššūkį žaidžiant paslaptingos dėžės žaidimą.


Kultūrinė edukacinė programa Klaipėda/ Memelis  vokiškos kultūros kodas.

Edukacijos- ekskursijos metu jos dalyviai tyrinėdami vokiškosios kultūros objektus ir architektūros palikimą Klaipėdos mieste išmoks atskirti jos bruožus ir ypatybes. Suvoks daugiakultūriškumo privalumus juos supančiai aplinkai. Skatins bendruomeniškumą veikiant kartu. Ekskursijos metu mokiniai įtraukiami į edukacines užduotis, pasakojimas papildomas vizualine ( vaizdai iš senųjų atvirukų), garsine ( Simono Dacho eilėraštis -daina Taravos Anikė) medžiaga. Ši edukacija padės pagilinti ir susieti jau turimas ir naujas istorines ir kultūrines žinias  bei žądins smalsumą supančiai aplinkai.


Kuo atmintis skiriasi nuo istorijos? Kodėl muziejus (kaip ir biblioteka ar archyvas) yra vadinamas atminties institucija? Kaip tam tikros vietos, datos, simboliai ir daiktai savyje „užkonservuoja“ mums svarbius pasakojimus? Į šiuos klausimus užsiėmimo metu atsakymus atrasime per praktinę veiklą: tapsime parodų kuratoriais ir, dirbdami komandose, sugalvosime, kokie eksponatai galėtų įdomiai ir originaliai papasakoti apie Vasario 16-osios epochą. Idėjų pritrūkti neturėtų – jas pasufleruos virtualus pasivaikščiojimas po Signatarų namų muziejų su edukatoriumi. Beliks tik pasitelkti vaizduotę ir sugalvoti kūrybinį sprendimą.


Naujasis Klaipėdos valstybinis muzikinis teatras - pirmasis po Lietuvos nepriklausomybės atkūrimo šalyje pastatytas muzikinis teatras, statytas daugiau nei penkerius metus. Tai moderniausiai įrengtas teatras mūsų šalyje. Naujas pastatas įsiliejo į senąjį, smarkiai pakito tiek viduje, tiek išorėje. Čia apsilankę moksleiviai supras, ką reiškia sąvoka "teatras prasideda nuo rūbinės", ji teatro matomiausioje vietoje ir pasitinka žiūrovus lyg atskiras meno kūrinys. Teatre yra dvi salės "Marių" ir  "Jūra" , kuri išsiskiria savo interjeru ir yra vientisas meno kūrinys iš molio. Ekskursijos metu turime galimybę ne tik patekti į žiūrovams matomas erdves, bet ir pasižvalgyti užkulisiuose - pažiūrėti kur ir kaip dirba orkestro muzikantai, choras, baletas ir žinoma aplankyti grimo kambarius, kostiuminę, bei trumpam pasijusti atlikėju (pasimatuoti peruką ar net kostiumą...)
Aplankius visas erdves vyksta diskusija tam skirtoje patalpoje. Su mažesniais lankytojais suburiamas orkestras pesitelkiant mušamuosius instrumentus.


Seksime pasakas, kalbėsimės apie tai, kas jose ir kodėl vyksta, džiaugsimės, jei triumfuos teisingumas ir gėris, baisėsimės baubais ir pavojais, kurie tykos pasakos herojų! Stebuklingų, bet apčiuopiamų (visai kaip pasakoje!) daiktų, kuriuos programos dalyviai drąsiai galės paliesti, dėka, vaikai atsakys į svarbius jų emocinei, socialinei bei dvasinei raidai klausimus: kur yra takoskyra tarp gėrio ir blogio, kodėl verta puoselėti amžinąsias tikrąsias vertybes, kaip antai atjauta, pagalba šalia esančiam, dalijimasis, dėkingumas, draugystė, tikėjimas savimi, žmogumi ir kt. O kad šiuolaikinis vaikas, kaip koks pasakų veikėjas, susiduriantis su kasdieniais gyvenimo iššūkiais - savo ar bendraamžių emociniais sunkumais, netinkamo elgesio apraiškomis - lengviau „pasakiškus mokymus“ įsisavintų, įspūdis sutvirtinamas menine saviraiška - žaidimo, improvizacijos, muzikavimo, judesio ir kūrybiškais savo emocijos bei patyrimo atskleidimo akcentais. O kur dar pažintis su įspūdingu elgesiu bei gerais norais „užkrečiančiais“ pasakų herojais, neigiamų jausmų išveikimas teisėtai „atlyginant“ piktadariui, vaikų taip trokštamos atlikti pasakiškos užduotys arba bent trumpa galimybė brūkštelėt pirštuku per užsiėmimo vedėjos kanklių stygas!.. Ir į jaučio odą nesurašysi!


Edukacijos metu vaikus supažindiname su polimeriniu moliu, įrankiais darbui su juo. Polimerinis molis - tai kaip modelinas, tik jis stingsta karštyje. Vaikams - tai viena mėgstamiausių veiklų, kurios metu jie susipažįsta su spalvomis, jų maišymu, formomis bei konsistencija. Dekoruojant šaukštelius polimeriniu moliu vaikai kuria tikrus stebuklus - tai ir trispalvė, ir pilys, ir Gedimino bokštas - vaikų fantazija ir vaizduotė yra beribės.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija